1:1 Di mulana i nunga adong Hata i, jala saor tu Debata do Hata 1, jala 
Debata do Hata 1. 2 I ma na saor tu Debata di mulana 1. 3 Saluhutna 1 
marhite sian Hata 1 do, umbahen na manjadi, jala ndang adong nanggo 
sada sian naung jadi 1, na so marhite sian 4 Di bagasan Hata i do 
hangoluan, laos hangoluan 1 do Panondang ni hajolmaon. 5 Na 
marsinondang do Panondang i di bagasan na holom, alai ndang dijangkon 
na holom 1. 6 Hehe do sada halak sinuru ni Debata, si Johannes do goarna. 
7 Sitindangi do ibana, umbahen na ro, asa dihatindangkon Panondang 1, 
anggiat gabe porsea saluhutna marhite sian Ibana. 8 Ndang apala ibana 
Panondang 1; na mangkatindangkon Panondang 1 do tahe. 9 Alai nunga 
mandok ro uju 1 tu portibi on Panondang na sintong i, na manondangi nasa 
jolma. 10 Di portibi on hian do Ibana, jala marhite sian Ibana do manjadi 
portibi on, hape ndang ditanda portibi on Ibana. 11 Na ro do Ibana 
manopot na di Ibana hian, gabe ndang dijangkon angka na di ibana 1 Ibana. 
12 Alai manang piga na manjangkon Ibana, tusi do dilehon huaso, asa gabe 
anak ni Debata nasida, angka na porsea di Goarna. 13 I ma angka na so 
tubu sian mudar, manang sian sangkap ni daging, manang sian sangkap ni 
baoa, tung sian Debata do. 14 Gabe daging ma Hata ijala maringan di 
tongatonga ni hita on, jadi huida hami ma hasangaponna, 1 ma hasangapon 
ni Anak sasada na sian Ama 1, gok asi ni roha dohot hasintongan. 15 
Dihatindangkon si Johannes do Ibana, ai ninna ma: On do Ibana na hudok 
1, na ro sian pudingku; jumolo do Ibana adong asa ahu, ai parjolo hian do 
Ibana. 16 Ai sian hamoraonna do saluhut hita manjalo, 1 ma asi ni roha na 
so marnamontok. 17 Ai marhite sian si Musa do dilehon anggo patik 1; alai 
hinorhon ni Jesus Kristus do manjadi asi ni roha dohot hasintongan. 18 
Ndang dung adong na marnida Debata, Anak na sasada 1, na di ampuan ni 
Ama i, Ibana do mamaritahonsa. 19 Disuru angka Jahudi sian huta 
Jerusalem ma angka malim dohot halak Lepi manungkun si Johannes: Ai 
ise do ho?, gabe on ma dihatindangkon: 20 Ai diparhatopot do, ndang 
diporso, didok do: Ndang ahu Kristus 1. 21 Gabe disungkun nasida ma 
ibana: Antong ise do ho? Si Elia do ulaning? Jadi didok ma: Ndang 1 ahu! 
Panurirang 1 do ho? Dung 1 dialusi ma: Ndang! 22 Dung 1 ninna nasida ma 


mandok ibana: Antong, ise do ho?, asa haalusan hami angka na marsuru 
hami. Aha do dohononmu taringot tu ho? 23 Dung 1 ninna ma: Soara ni na 
manjoujou di halongonan do ahu: Patigor hamu ma dalan ni Tuhan! songon 
naung nidok ni panurirang Jesaya. 24 Sian Parise do angka na sinuru 1. 25 
Jadi didok nasida ma manungkun ibana: Boasa mandidihon ho, so manang 
Kristus ho, manang si Elia, manang panurirang 1? 26 Gabe didok si 
Johannes ma mangalusi nasida: Ia ahu aek do hudidihon, alai nunga 
jongjong di tongatongamuna Ibana, na so tinandamuna i. 27 Ibana do i na 
ro sian pudingku; na hurang tama do ahu mangkarhari tali ni sipatuna. 28 
Di Betania do 1 masa, di ipar ni aek Jordan, ai disi do mandidihon si 
Johannes. 29 Torang ni arina 1 diida si Johannes ma Jesus ro tusi, jadi 
didok ma: On do Birubiru ni Debata, na mamorsan dosa ni portibi on! 30 
Ibana do na hudok 1: Sian pudingku ro sada halak, naung jumolo adong asa 
ahu; ai parjolo hian do Ibana. 31 Ahu pe, ndang hutanda Ibana; alai asa 
tandap Ibana di halak Israel, umbahen na ro ahu mandidihon aek. 32 Dung 
1 dihatindangkon si Johannes ma, ninna ma: Huida do Tondi i tuat songon 
darapati sian banua ginjang 1 jala mian di Ibana! 33 Ahu pe, ndang hutanda 
Ibana jolo. Alai Ibana na marsuru ahu mandidihon aek, I do mandok tu 
ahu: Ia tusi duda ho tuat Tondi i jala mian di Ibana, Ibana do sididihon 
Tondi Parbadia. 34 Asa nunga huida jala huhajongjongkon: Ibana do Anak 
ni Debata. 35 Marsogotna 1 jongjong muse si Johannes disi dohot siseanna 
dua halak. 36 Jadi di na nudana 1 Jesus mamolus, ninna ma: On do 
Birubiru ni Debata! 37 Jadi dibege siseanna na dua i ma hatana, gabe 
diihuthon ma Jesus. 38 Dung 1 humusor ma Jesus, diida ma nasida na 
mangihuthon Ibana, jadi ninna ma mandok nasida: Aha do na 
niluluanmuna? Jadi didok nasida ma mandok Ibana: Rabbi (na mandok: 
Guru) didia do Ho sorang? 39 Jadi didok ma mandok nasida: Ro ma 
hamu, asa diida hamu! Dung 1 ro ma nasida, diida ma parmiananna; laos 
rap ma nasida dohot Ibana sadarina 1. Tar di pungkul opat ma 1. 40 Si 
Andreas, dongan saama ni si Simon Petrus, do na sada sian na dua 1, na 
umbege hata ni si Johannes dohot mangihuthon Ibana. 41 Dung 1 
pajumpang ma ibana jumolo dohot si Simon, donganna saama, jadi didok 
ma mandok ibana: Nunga jumpang hami Messias 1 (astuanna: Kristus)! 42 


Laos ditogihon ma ibana tu Jesus. Alai dibereng Jesus ma ibana huhut ma 
didok: Si Simon, anak ni si Jonas do ho; si Kepas ma ho goaron (astuanna: 
Batu mamak, Petrus)! 43 Torang ni arina 1, di na naeng laho Ibana tu 
Galilea, jumpangsa ma si Pilippus, dung 1 didok Jesus ma mandok ibana: 
Ihuthon ma Ahu! 44 Alai sian Betsaida do si Pilippus, i ma huta ni si 
Andreas dohot si Petrus. 45 Dapot si Pilippus ma si Natanael, jadi didok 
ma mandok ibana: Nunga jumpang hami Ibana, na nidok ni si Musa di 
surat patik 1 jala na pinaboa ni angka panurirang; 1 ma Jesus, anak ni si 
Josep, na sian huta Nasaret. 46 Dung 1 didok si Natanael ma mandok 
ibana: Tung tarbahen ma ro na denggan sian huta Nasaret? Jadi didok si 
Pilippus ma: Ro ma ho marnida! 47 Duda Jesus ma si Natanael ro 
manopot Ibana, jadi didok ma taringot tu ibana: On ma sada halak Israel na 
tutu, na so marpangansi di bagasan! 48 Ninna si Natanael ma mandok 
Ibana: Sian dia ditanda Ho ahu? Dung 1 dialusi Jesus ma ibana: Huida do 
ho, uju ditoru ni hau ara i ho, andorang so dijou si Pilippus i dope ho. 49 
Dung 1 ninna si Natanael ma mangalusi Ibana: Gurunami, Ho do Anak ni 
Debata! Ho do raja m halak Israel! 50 Dung 1 ninna Jesus ma mangalusi 
ibana: Ala hudok tu ho: Huida ho di toru ni hau ara 1, umbahen na porsea 
ho? Idaonmu dope na sumurung sian i! 51 Laos ninna ma: Na tutu situtu do 
na hudok on tu hamu: Idaonmuna do mungkap banua ginjang jala manaek 
mijur angka surusuruan ni Debata tumopot Anak ni jolma 1. 


2:1 Dung 1 patoluarihon adong ma na marbagas di huta Kana na di luat 
Galilea, jala disi ma ina ni Jesus. 2 Alai dohot ma Jesus raphon angka 
siseanna dipio tu pesta 1. 3 Jadi dung hurangan anggur nasida, ninna ina ni 
Jesus ma mandok Ibana: Ndang adong anggur di nasida! 4 Alai ninna Jesus 
ma mandok ibana: Marhua ho tu Ahu, inang? Ndang dope ro tingkingku. 5 
Dung 1 ninna mana 1 ma mandok angka parhobas: Manang dia dohononna 
tu hamu, bahen hamu ma! 6 Alai mangihuthon adat parburion ni halak 
Jahudi, adong ma diri disi onom gunsi (hudon batu), siatsiat dua ro di tolu 
poting. 7 Dung i ninna Jesus ma mandok nasida: Gohi hamu ma angka 
gunsi on aek! Jadi gok situtu ma dibahen. 8 Laos didok muse tu nasida: 
Tahui hamu ma sian 1, dung 1 boan hamu ma tu indukmuna! Jadi diboan 


nasida ma. 9 Alai didai induk ni angka parhobas 1 ma aek 1 naung gabe 
anggur, Jala ndang diboto haroroanna, ai holan angka parhobas na manahui 
aek 1 do umbotosa, gabe dijou ma pangoli 1. 10 Jadi ninna ma mandok 
ibana: Saluhut jolma mangalehon parjolo anggur na dumenggan; dung pe 
butong halak, asa dilehon na humurang. Ia ho, dipeop ho do anggur na 
dumenggan ro di nuaeng! 11 Asa i ma tanda na parjolo, na binahen ni Jesus 
di huta Kana na di Galilea, papatarhon hasangaponna 1, gabe porsea ma 
angka siseanna di Ibana. 12 Dung salpu i, tuat ma Ibana tu Kapernaum rap 
dohot inana, angka anggina dohot siseanna, laos mian manang piga ari disi. 
13 Jadi jonok ma Paska ni Jahudi, gabe nangkok ma Jesus tu huta 
Jerusalem. 14 Dung 1 hundul ma di joro 1 didapot angka partigatiga lombu, 
birubiru dohot darapati ro di angka panungkari. 15 Jadi dipauli Jesus ma 
tali bahen linsinglinsing, dipabali ma nasida saluhutna sian joro 1, rap dohot 
angka birubiru dohot lombu, disarahon ma hepeng ni panungkari 1, 
diunggilhon ma mejana. 16 Dung 1 ninna ma mandok angka partigatiga 
darapati: Boan hamu ma 1 sian on! Unang bahen hamu bagas ni Damang 
gabe partigatigaan! 17 Jadi diingot angka siseanna 1 ma hata na tarsurat 1: 
"Hamuruhon humongkop bagasmi do mangallang ahu!" 18 Dung 1 ninna 
angka halak Jahudi ma mangalusi Ibana: Aha ma tanda patuduhononmu tu 
hami, umbahen songon 1 dibahen Ho? 19 Gabe ninna Jesus ma mangalusi 
nasida: Lohai hamu ma joro on; dung 1 pajongjongonku ma i di bagasan 
tolu ari! 20 Jadi didok angka Jahudi 1 ma: Opatpulu onom taon do lelengna 
dipauli bagas joro on, ia Ho, pajongjongonmu ma 1 di bagasan tolu ari? 21 
Alai dagingna i do joro na nidokna disi. 22 Asa dung hehe Ibana sian na 
mate, diingot angka siseanna ma hata ondeng, gabe porsea ma nasida di 
hata ni surat 1 nang di hata na nidok ni Jesus. 23 Alai uju di huta Jerusalem 
Ibana, di pesta Paska 1, lan ma porsea di Goarna, dung diida nasida tanda 
angka na binahenna 1. 24 Alai ndang dihaporseai Jesus 1 nasida, ala saluhut 
nasida ditanda. 25 Ai ndang pola manjalo panindangion Ibana taringot tu 
jolma 1, ai diboto Ibana hian do na di bagasan roha ni halak. 


3:1 Asa adong ma sahalak sian angka Parise, sintua ni Jahudi na margoar 
Nikodemus. 2 Na ro bornginborngin manopot Ibana, jadi didok ma 


mandok Ibana: Gurunami, huboto hami do Ho guru na ro sian Debata, ai 
ndang tarpatupa agia ise tanda songon na binahenmi, 1a so Debata 
donganna. 3 Dung i ninna Jesus ma mangalusi ibana: Na tutu situtu do na 
hudok on tu ho: Ia so tubu jolma sian ginjang, ndang tarbahensa marnida 
harajaon ni Debata! 4 Dung 1 ninna si Nikodemus ma mandok Ibana: 
Songon dia ma tarbahen tubu muse halak, ia naung matua? Tung 
haulahansa ma mamasuhi siubeon ni inana, asa tubu? 5 Jadi dialusi Jesus 
ma: Na tutu situtu do na hudok on di ho: Anggo so tubu jolma sian aek 
dohot sian Tondi, ndang habongotansa harajaon ni Debata! 6 Daging do na 
tubu sian daging, tondi do na tubu sian Tondi. 7 Unang ma longang roham, 
ala hudok tu ho: Ingkon tubu hamu sian ginjang! 8 Na mangullus do alogo 
dompak lomo ni rohana; dibege ho do parngongosna, alai ndang diboto ho 
haborhatanna manang hasahatanna. Laos songon i do ganup naung tubu 
sian Tondi. 9 Dung 1 ninna si Nikodemus ma mangalusi Ibana: Songon dia 
ma tarpajadi 1? 10 Jadi ninna Jesus ma mangalusi ibana: Ho, guru ni 
bangso Israel, ndang diboto ho 1? 11 Na tutu situtu do na hudok on di ho: 
Huhatahon hami do na huboto hami jala huhatindangkon hami do naung 
huida hami, gabe ndang dijangkon hamu na huhatindangkon hami. 12 Gari 
angka na di tano on huhatahon tu hamu, ndang porsea hamu; tung porsea 
ma hamu, molo huhatahon tu hamu angka na di banua ginjang 1? 13 Ndang 
adong na manaek tu banua ginjang, ia so naung tuat 1 sian banua ginjang; 1 
ma Anak ni jolma 1, na di banua ginjang i hian. 14 Jadi songon naung 
pinatimbo ni si Musa ulok 1 di halongonan, songon 1 naeng patimboon 
Anak ni jolma 1, 15 asa dapotan hangoluan na salelenglelengna ganup na 
porsea di Ibana. 16 Ai songon on do holong ni roha ni Debata di portibi on, 
pola do Anakna na sasada i dilehon, asa unang mago ganup na porsea di 
Ibana, asa hangoluan na salelenglelengna di ibana. 17 Ai ndang na disuru 
Debata Anakna i tu portibi on, asa uhumanna; naeng paluaonna portibi on 
tahe, umbahen na disuru. 18 Ndang siuhuman na porsea di Ibana, alai 
anggo na so porsea 1, nunga hona uhum, ala so porsea ibana di Goar ni 
Anak sasada ni Debata. 19 Alai on ma uhum 1: Nunga ro na tiur 1 tu portibi 
on, jadi holongan do roha ni angka jolma di na holom 1 asa di na tiur 1, ai 
na jahat do parulaonnasida. 20 Ai ganup na mangulahon na roa, hosom do 


rohana di na tiur 1, Jala ndang didapothon na tiur 1, asa unang gabe patar 
angka ulaonna 1. 21 Alai na mangula hasintongan 1, didapothon do na tiur 1, 
asa patar parulaonna 1; ai di bagasan Debata do diula. 22 Dung 1 ro ma 
Jesus dohot angka siseanna 1 tu luat Judea, jadi mian disi ma jolo Ibana rap 
dohot nasida jala mandidihon. 23 Alai dohot do si Johannes mandidihon di 
Enon, mardonokkon huta Salem, ai na nia aek disi. Jadi tusi ma ro halak 
gabe tardidi. 24 Ai ndang dope dihurungkon si Johannes uju 1. 25 Marsual 
ma disi angka sisean ni si Johannes dohot sahalak Jahudi siala parburion 1. 
26 Jadi didapothon nasida ma si Johannes, didok ma tu ibana: Gurunami, 
Halak ina ro tu jolom, di ipar ni aek Jordan, na hinatindangkonmi, I do 
mandidihon nuaeng, gabe saluhut halak ro mandapothon Ibana. 27 Dung 1 
ninna si Johannes ma mangalusi: 'Ndang tarbuat jolma manang aha, anggo 
so dilehon tu ibana sian banua ginjang. 28 Hamu sandiri do sitindangingku 
di na hudok: Ndada ahu Kristus 1; na sinuru do ahu patujolona. 29 
Nampuna oroan, i do pangoli 1. Alai na jongjong do aleale ni pangoli 1 
patangitangi ibana; jadi marlas ni roha situtu dibahen soara ni pangoli 1. 
Asa halahas ni roha sisongon i ma jumpang di ahu. 30 Ianggo Ibana, patut 
lam ganda; lam moru ma anggo ahu! 31 Na ro sian ginjang, I do mangatasi 
saluhutna. Na ro sian tano on, 1 ma sian tano on, jala angka na sian tano on 
do dihatahon. 32 Dihatindangkon na ro sian banua ginjang i do na niidana 
dohot na binegena, gabe ndang adong na manjangkon na hinatindangkonna 
1. 33 Halak na manjangkon na hinatindangkonna 1, 1 do sumahaphon, paboa 
parsintong Debata. 34 Ai na sinuru ni Debata. I do mangkatahon angka 
hata ni Debata; ai ndang marpanuhatan Ibana mangalehon Tondi 1. 35 Na 
holong do roha ni Ama i di Anak 1; naung dilehon do saluhutna tu 
tanganna. 36 Naung dapotan hangoluan na salelenglelengna do na 
mangkaporseai Anak 1, alai na so mangoloi Anak 1, ndang idaon ni 1 
hangoluan; sai na mian do tahe rimas ni Debata di ibana. 


4:1 Dung i diboto Tuhan 1 ma, naung dibege angka Parise, tumorop do 
dibahen Jesus siseanna dohot mandidihon sian si Johannes; 2 atik pe so 
Jesus sandiri mandidihon, angka siseanna do. 3 Jadi ditadingkon ma luat 
Judea laho mangulahi tu luat Galilea. 4 Alai ingkon bolusonna do luat 


Samaria. 5 Gabe ro ma ibana tu sada huta na di Samaria, na margoar 
Sikar, mardonokkon ladang na nilehon ni si Jakkob tu si Josep, anakna 1. 6 
Alai adong ma disi sumur ni si Jakkob; jadi dibahen naung loja Jesus sian 
pardalanan, hundul ma Ibana di lambung ni sumur 1, tar di hos ni ari ma 1. 7 
Dung 1 ro ma sada boru Samaria, manahui aek. Jadi didok Jesus ma 
mandok ibana: Lehon Ahu minum! 8 Ai nunga laho angka siseamna i tu 
huta, manuhor bohal. 9 Jadi didok boru Samaria 1 ma mandok Ibana. 
Boasa mangido tapian Ho halak Jahudi, sian ahu boru Samaria? Ai ndang 
marparsaoran halak Jahudi dohot halak Samaria. 10 Dung 1 ninna Jesus 
ma mangalusi ibana: Aut diboto ho basabasa ni Debata, jala aut ditanda ho 
na mangido aek inumon sian ho, ra olo ho mangido tu Ibana; dung 1 
lehononna ma tu ho aek na mangolu. 11 Jadi didok boruboru i ma tu Ibana: 
Tuan, tahutahu gari soada di Ho, tole bagas do sumur on; tung sian dia ma 
tu Ho aek na mangolu? 12 Tung umbalga ma Ho asa ompunta si Jakkob, 
na mangalehon sumur on di hami? Ibana do manginum sian 1 dohot 
ianakhonna ro di pinahanna! 13 Dung 1 ninna Jesus ma mangalusi ibana: 
Sai mangulahi mauas do nasa na minum sian aek on. 14 Alai na manginum 
aek silehononki, na so tupa mauas be 1 ro di salelenglelengna. Ai anggo 
aek silehononki, gabe mual do 1 di bagasan ibana, na mabaor sahat ro di 
hangoluan sisalelenglelengna. 15 Dung 1 ninna boruboru 1 ma mandok 
Ibana: Tapian sisongon 1 ma lehon di ahu, Tuan, asa unang be mauas ahu 
jala unang be sai ro tuson manahui. 16 Dung 1, ninna Jesus ma mandok 
ibana: Laho ma ho jolo, jou ma dongan saripem, dung 1 mulak tuson! 17 
Gabe ninna boruboru 1 ma mangalusi, Ndang mardongan saripe ahu! Dung 
1 ninna Jesus ma tu ibana: Toho do pandokmi, na so adong sinondukmu. 18 
Ai nunga lima hali ho mardongan saripe; ia baoa na di ho 1 nuaeng, ndang 
donganmu saripe 1 dohonon; asa na tutu do na nidokmi! 19 Dung i ninna 
boruboru 1 ma mandok Ibana: Ale tuan, panurirang do Ho huida! 20 Di 
dolok an do martangiang 1a ompunami, gabe didok hamu, ingkon 
Jerusalem do partangiangan. 21 Dung 1 ninna Jesus ma mandok ibana: 
Porsea ma ho di Ahu, inang! Na ro ma tingkina, gabe ndang pola be dolok 
an manang Jerusalem partangiangan tu Ama 1. 22 Disomba hamu do na so 
binotomuna; huboto hami do na husomba hami, ai bangso Jahudi do 


haroroan ni haluaon. 23 Alai na ro ma tingkina jala nunga ro 1 nuaeng, gabe 
di bagasan Tondi dohot hasintongan martangiang angka partangiang na 
tutu tu Ama 1, ai angka partangiang na songon i dipangido Ama i. 24 Tondi 
do anggo Debata; asa angka na martangiang tu Ibana, patut martangiang di 
bagasan Tondi dohot hasintongan. 25 Dung 1 didok boruboru 1 ma mandok 
Ibana: Huboto do, na naeng ro Messias na margoar Kristus; ia dung ro 
Ibana, baritahononna do saluhutna i tu hami. 26 Dung i ninna Jesus ma 
mandok ibana: Ahu do 1, na mangkatai dohot ho! 27 Dung songon 1, ro ma 
angka siseanna jala longang ma rohanasida, ala mangkatai Ibana dohot 
boruboru 1; alai ndang adong na olo mandok: Aha dipausoi Ho? manang: 
Aha hinatam dohot ibana? 28 Asa ditadingkon boruboru i ma 
panguhatanna, laho tu huta, gabe didok ma tu angka jolma 1: 29 Beta 
hamu! Ida hamu ma sada halak na paboahon tu ahu sude parulaonki! Atik 
tung Kristus 1 Ibana? 30 Gabe ruar ma nasida sian huta 1, laho manopot 
Ibana. 31 Andorang 1, disosoi angka siseanna ma Ibana, ninna ma: Mangan 
ma Guru i! 32 Alai ninna ma mandok angka siseanna: Adong do di Ahu 
sipanganon na so binotomuna. 33 Gabe ninna siseanna ma sama nasida: Ai 
adong do ulaning na mamboan sipanganon tu Ibana? 34 Dung i ninna Jesus 
ma mandok nasida: Sipanganon do i di Ahu, na mangulahon lomo ni roha 
ni na marsuru Ahu dohot paujungkon ulaonna. 35 Nda didok hamu: Opat 
bulan nari, ro ma gotilon? Alai hudok ma di hamu: Pabidok hamu ma 
matamuna, bereng hamu ma hauma 1, ai nunga marlangat, na tau gotilon 
ma! 36 Nunga manjalo upa panggotil 1, papunguhon parbue tu hangoluan 
na salelenglelengna, asa rap marlas ni roha panabur dohot panggotil. 37 Ai 
dison ma tutu hata na mandok: Na sada on manabur; na sada an manggotil. 
38 Ahu do marsuru hamu manggotil na so hinalojahonmuna; angka na 
asing do mangkalojahonsa, gabe disoluk hamu na niulanasida. 39 Jadi 
torop do halak Samaria sian na sahuta 1 gabe porsea di Ibana, ala 
dihatindangkon boruboru 1: Tung saluhut parulaonki dipaboa Ibana do tu 
ahu! 40 Asa dung sahat angka halak Samaria ro tu Jesus, dielehelek ma 
Ibana, asa mian di nasida; jadi laos disi ma Ibana dua ari. 41 Dung 1 
toropan do nasida na gabe porsea ala ni hata ni Jesus. 42 Gabe didok 
nasida ma tu boruboru 1: Ndang be ala m pandokmi, umbahen na porsea 


hami; ai nunga hubege jala hutanda hami sandiri, Ibana do tutu Sipalua 
portibi on. 43 Jadi dung salpu na dua ari 1, borhat ma Ibana sian i laho tu 
Galilea. 44 Ai Jesus sandiri do mangkatindangkon, na so marsangap 
panurirang di tano hagodanganna. 45 Jadi di na ro Ibana tu Galilea, gabe 
dijangkon halak Galilea ma Ibana, dibahen naung diida nasida saluhutna na 
binahenna 1 di Jerusalem, di ari raya 1; ai dohot do nasida marariraya disi. 
46 Asa ro muse ma Jesus tu huta Kana na di luat Galilea, pambahenanna 
aek gabe anggur uju 1. Alai adong ma parpangkat sahalak di huta 
Kapernaum, hansitan di anakna. 47 Jadi dung dibege 1, naung ro Jesus sian 
luat Judea tu luat Galilea, didapothon ma Ibana; dielehelek ma, asa tuat 
Ibana pamalum anakna 1, ai matemate ne do ibana. 48 Jadi didok Jesus ma 
tu ibana: Molo so diida hamu tanda dohot halongangan, ndang na porsea 
hamu. 49 Dung i didok parpangkat i ma: Sai tuat ma Ho jolo, Tuhan, 
andorang so mate dope anakki! 50 Jadi didok Jesus ma tu ibana: Laho ma 
ho; na mangolu do anakmi! Gabe dihaporseai halak 1 ma hata na nidok ni 
Jesus tu ibana, laos laho ma. 51 Alai laho tuat dope, nunga ditomutomu 
angka naposona ibana paboahon, na mangolu anakna 1. 52 Dung 1 
dipamanat ma tu nasida tingkina, manang na sadihari lumambok dihilala; 
jadi didok nasida ma: Nantoari, tar di pungkul sada do sumurut panepane 1 
sian ibana. 53 Jadi diboto amana 1 ma: Apala i ma tingkina, uju didok 
Jesus: Na mangolu do anakmi! gabe porsea ma ibana dohot sude pangisi ni 
bagasna. 54 Asa 1 ma tanda paduahon, na pinatupa ni Jesus muse, di na ro 
Ibana sian luat Judea laho tu luat Galilea 


5:1 Salpu ni i adong ma pesta ni halak Jahudi, jadi nangkok ma Jesus tu 
Jerusalem. 2 Jadi adong ma di Jerusalem di lambung ni harbangan birubiru 
paridian sada na margoar Betesda anggo di hata Heber; lima do soposopo 
disi. 3 Marpeahan do disi torop halak na hansitan, na mapitung, na sarion, 
na tiarapon, angka na paimaimahon hagugunsang ni aek 1. 4 Ai surusuruan 
ni Debata do tuat marombasombas tubagasan paridian 1 manggunsang aek 
i. Asa na parjolo bongot di hagugunsang ni aek 1, gabe malum do, manang 
dia pe sahit na lohot tu ibana. 5 Alai adong ma disi sahalak naung tolupulu 
ualu taon lelengna marsahit. 6 Diida Jesus ibana peak disi, jala diboto ma, 


naung pola leleng ibana disi, gabe ninna ma mandok ibana: Naeng malum 
ho? 7 Jadi didok na marsahit 1 ma mangalusi Ibana: Iale tuan! Ndang 
adong parhuaonku, na manogu ahu tu paridian i di hagugunsang ni aek 1, ai 
mandok ro dope ahu, nunga dyoloani na asing ahu myur. 8 Dung i ninna 
Jesus ma mandok ibana: Hehe ma ho; hindat ma lagem, mardalan ma ho! 
9 Jadi pintor hisar ma jolma 1, dihindat ma lagena, laos mardalan ma. Alai 
ari Sabbat do toho na sadari 1. 10 Dung 1 ninna angka Jahudi 1 ma mandok 
na pinamalum i: Ari Sabbat do nuaeng; ndang jadi boanonmu lagem! 11 
Jadi didok ma mangalusi nasida: Halak 1 na pamalum ahu, 1 do mandok tu 
ahu; Hindat ma lagem, mardalan ma ho! 12 Dung i disungkun nasida ma 
ibana: Ai ise na mandokkon ho mangkindatsa jala mardalan? 13 Alai ndang 
ditanda na hansitan 1 Ibana; ai nunga sumurut Jesus, ala torop halak disi. 
14 Ndang piga dan jumpang Jesus ma ibana di bagas joro, jadi didok ma 
tu ibana: Atehe, nunga hisar be ho? Unang datdati mangula dosa, asa 
unang songgop tu ho na umposi! 15 Gabe laho ma halak ondeng paboahon 
tu angka Jahudi, Jesus do na pahisar ibana. 16 Jadi diburui angka Jahudi 
ma Jesus, ala dibahen songon 1 di ari Sabbat. 17 Alai dialusi Jesus ma 
nasida, ninna ma: Na mangula do Damang rasirasa nuaeng, Ahu pe 
mangula do. 18 Ala ni i lam disangkapi angka Jahudi mamusa Ibana, ai 
disegai do ari Sabbat 1, tole digoar do Debata Amana jala dipasobok do 
dirina dohot Debata. 19 Gabe dialusi Jesus ma nasida, didok ma: Na tutu 
situtu do na hudok on tu hamu: Ndang tarpatupa Anak 1 manang aha sian 
roharohana, anggo so diida Ibana Ama 1 mangulahonsa; ai 1a 1 dibahen 
Ama i, laos 1 do diula Anak 1. 20 Ai holong do roha ni Ama i di Anak 1, 
dipatuduhon do tu Ibana nasa ulaon ni Ama 1; laos patuduhononna ma tu 
Ibana ulaon na umbalga sian on, asa longang rohamu. 21 Ai songon 
panungguli ni Ama 1 di angka na mate, laho pangoluhon nasida, songon 1 
do Anak 1: dipangolu do angka na naeng pangoluonna. 22 Ai ndang adong 
diuhumi Ama 1 manang ise, nunga dipasahat sandok paruhumon i tu Anak 
1, 23 asa diparsangapi saluhut halak Anak 1, songon parsangapinasida di 
Ama i. Ia i na so pasangaphon Anak i, 1 ma na so pasangaphon Ama i, na 
marsuru Ibana. 24 Na tutu situtu do na hudok on tu hamu: Manang ise na 
tumangihon hatangki jala porsea di na marsuru Ahu, nunga sahat tu ibana 


hangoluan na salelenglelengna; ndang pola be ibana tu paruhuman, nunga 
taripar ibana sian hamatean tu hangoluan. 25 Na tutu situtu do na hudok on 
tu hamu: Na ro ma tingkina jala nunga masa nuaeng, begeon ni angka na 
mate 1 ma disi soara ni Anak ni Debata; gabe mangolu ma angka na 
umbegesa. 26 Ai songon Ama 1 Parngolu hian di bagasan dirina, laos 
songon i do dilehon tu Anak 1, asa Parngolu Ibana di bagasan dirina. 27 
Jala dilehon do tu Ibana huaso manguhumi, ala Anak ni jolma i Ibana. 28 
Unang longang rohamu ala ni i, ai di na ro tingkina, begeon ni saluhut 
halak na di angka tanoman 1 ma soarana. 29 Dung i ruar be ma: Angka 
sibahen na denggan hehe tu hangoluan; alai angka siula na jahat hehe tu 
uhum. 30 Ndang tarula Ahu agia aha, anggo tung sian diringku; hombar tu 
na hubege do panguhumhu, jadi tigor do uhumhi, ala so hulului na 
pinangido ni rohangku, na pinangido ni roha ni na marsuru Ahu, 1 do. 31 
Anggo Ahu mangkatindangkon diringku, ndang na sintong panindangionki. 
32 Adong do na asing na mangkatindangkon Ahu jala huboto, na sintong 
do panindangiomna na taringot tu Ahu. 33 Naung disuru hamu do na 
manopot si Johannes, gabe na sintong 1 dihatindangkon ibana. 34 Alai 
anggo Ahu, ndang hujalo panindangion sian jolma; 1a hutaringoti pe 1, ala 
ni hamu do, anggiat malua hamu. 35 Palito na galak jala na marsinondang 
do ibana; alai na naeng marlas ni roha do hamu sangombas di bagasan 
sondangna 1. 36 Alai na sumurung do panindangion na di Ahu asa na sian si 
Johannes; ai angka ulaon na nilehon ni Ama i tu Ahu, sipaujungonku, 1 ma 
angka ulaon na huula, 1 do mangkatindangkon Ahu, paboa na disuru Ama 1 
Ahu. 37 Nang Ama ina marsuru Ahu, dihatindangkon do Ahu. Ndang 
dung dibege hamu soarana, rupana pe ndang dung diida hamu. 38 Hatana 
pe ndang ditiop hamu mian di bagasan rohamuna, ai ndang porsea hamu di 
na sinuruna. 39 Didiori hamu do angka surat 1, ai diparbaga rohamu, dapot 
hamu do disi hangoluan na salelenglelengna; jala Surat 1 do tutu 
mangkatindangkon Ahu. 40 Alai ndang olo hamu ro manopot Ahu, asa 
dapotan hangoluan hamu nian. 41 Ndang adong hujalo hasangapon sian 
jolma. 42 Alai nunga hutanda hamu, na so ditiop hamu di bagasan hamu 
holong ni roha ni Debata. 43 Ro do Ahu marhitehite Goar ni Damang, 
gabe ndang dijangkon hamu Ahu. Alai molo ro na asing marhitehite 


goarna sandiri, Jangkononmuna do anggo 1. 44 Songon dia ma antong 
tarbahen hamu gabe porsea, ai na masijaloan sangap do hamu sama hamu; 
alai anggo sangap na sian Debata na sasada 1, ndang dilului hamu. 45 
Unang dirimpu rohamuna, Ahu mangaluhon hamu tu Ama 1. Adong do na 
mangaluhon hamu; 1 ma si Musa, haposan ni rohamuna 1. 46 Ai aut na 
porsea hamu di si Musa, porsea ma hamu nang di Ahu; ai taringot tu Ahu 
do disurathon. 47 Alai molo so porsea hamu di suratna 1, tung porsea ma 
hamu di hatangki? 


6:1 Asa dung salpu 1, ditaripari Jesus ma tao Galilea, Tiberias. 2 Alai 
torop ma halak mangihuthon Ibana, ala diida nasida tanda angka na 
binahenna tu na hansitan. 3 Dung 1 nangkok ma Jesus tu dolok, laho hundul 
tusi rap dohot angka siseanna. 4 Alai jonok nama Paska, ari raya ni Jahudi. 
5 Dung 1 manatap ma Jesus, diida ma torop halak ro mandapothon Ibana, 
Jadi didok ma mandok si Pilippus: Sian dia ma tuhoronta roti, asa mangan 
angka on? 6 Alai didok pe songon 1, na laho mangunjuni ibana do; ai 
diboto hian do sibahenomna. 7 Jadi dialusi si Pilippus ma Ibana: Ndang sae 
roti arga duaratus hupang, asa dijalo ganup nasida sasaotik. 8 Dung 1 
didok sahalak sian angka siseamna, 1 ma si Andreas, anggi ni si Simon 
Petrus, ma mandok Ibana: 9 Adong do dison sada dakdanak na umpeop 
lima roti dohot dua dengke; alai sadia ma 1 tu na sai torop? 10 Alai didok 
Jesus ma: Dokkon hamu ma hundul angka jolma 1, alai bidang do jampalan 
disi. Dung i hundul ma disi torop ni baoa, arga limaribu. 11 Asa dibuat 
Jesus ma angka roti 1, didok ma mauliate, diparlehon ma i tu angka na 
hundul 1; sian dengke 1 pe songon 1, saguru lomo ni rohanasida. 12 Alai 
dung bosur nasida, ninna ma mandok angka siseanna: Papungu hamu ma 
angka ebaeba 1, asa unang magopo! 13 Gabe dipapungu nasida, jadi gok 
ma sampuludua ampang ebaeba sian na lima roti i, na so suda angka na 
mangan 1. 14 Asa dung diida halak 1 tanda naung binahen ni Jesus 1, ninna 
nasida ma: On ma tutu panurirang 1, na naeng ro tu portibi on. 15 Mamoto 
ma Jesus, naeng ro nasida manoro Ibana, laho pabangkithon gabe raja, jadi 
maporus ma Sasadasa tu dolok. 16 Alai dung bot ari, tuat ma angka 
siseanna i tu topitao. 17 Dibongoti nasida ma parau i, ditaripari ma tao 1 


dompak Kapernaum. Nunga pola mangkolom; laos so ro dope Jesus 
mandapothon nasida. 18 Alai gaor do tao 1 dibahen pangullus ni habahaba 
na gogo. 19 Asa dung marluga nasida arga dua manang tolu paal daona, 
diida nasida ma Jesus na mardalan diatas tao 1 manjonohi parau 1, gabe 
mabiar ma nasida. 2() Alai didok ma mandok nasida: Ahu do on; unang 
hamu mabiar! 21 Jadi naeng ma pabongotonnasida Ibana tubagasan parau 
1, dung 1 pintor sahat ma parau i tu luat sitondongonnasida. 22 Torang ni 
arina 1, diboto natorop na tinggal di ipar ni tao 1, na so adong disi parauna 
asing dungkon ni na sasada 1, Jala na so dohot Jesus bongot tu parau 1, 
holan angka siseanna do na borhat. 23 Alai na ro do angka parau sian 
Tiberias jonok tu inganan parmanganan roti na tinangiangkon ni Tuhan 1. 

24 Asa dung diida natorop 1, na so disi Jesus, nang angka siseanna pe, 
dibongoti ma muse angka parau jadi ro tu huta Kapernaum mangalului 
Jesus. 25 Jadi dung jumpang nasida Ibana di bariba ni tao 1, ninna nasida 
ma mandok Ibana: Guru, sadihari do ho ro tuson? 26 Dung 1 ninna Jesus 
ma mangalusi nasida: Na tutu situtu do na hudok on tu hamu: Dilului hamu 
pe Ahu, ndada ala naung dapot rohamuna tanda 1, tung ala ni na bosur 1 do 
hamu, na mangan roti i. 27 Unang ma sipanganon na olo salpu ula hamu; 
alai sipanganon na mian ro di hangoluan na salelenglelengna, na naeng 
lehonon ni Anak ni jolma 1 tu hamu. Ai Ibana do dihatindangkon Ama 1, 
Debata. 28 Dung 1 ninna nasida ma mandok Ibana: Dia ma bahenonnami, 
asa huula hami angka ulaon lomo ni roha ni Debata? 29 Dung 1 ninna Jesus 
ama mangalusi nasida: Haporseai hamu ma Nasinuru ni Debata; 1 ma ulaon 
lomo ni rohana. 30 Dung 1 ninna nasida ma: Asa dia ma tanda bahenonmu 
siidaonnami, asa tung porsea hami di Ho? Aha diula Ho? 31 Ia ompunami, 
mangan Mamna do di parhorsihan, songon na tarsurat: "Dilehon do roti 
sian banua ginjang panganonnasida." 32 Dung 1 ninna Jesus ma mandok 
nasida: Na tutu do hatangkon tu hamu: Apala si Musa mangalehon tu 
hamu roti na sian banua ginjang, Damang 1 do mangalehon di hamu roti na 
tutu, na sian banua ginjang. 33 Ai na tuat sian banua ginjang do silehon 
hangoluan tu portibi on; 1 do roti na sian Debata. 34 Gabe didok nasida ma: 
Sai tong ma lehon tu hami, ale Tuhan, roti sisongon 1! 35 Dung 1 ninna 
Jesus ma mandok nasida: Ahu do roti hangoluan 1: sandok na so male be 


manang ise, naung ro tu Ahu, jala na so tupa be mauas manang ise, na 
porsea di Ahu. 36 Alai nunga hupaboa tu hamu: Diida matamuna do Ahu 
nian; alai ndang porsea hamu. 37 Saluhutna na nilehon ni Ama i tu Ahu, 1 
do na ro tu Ahu; jala na so tupa pabalionku na ro tu Ahu. 38 Ai ndada tuat 
Ahu sian banua ginjang mambahen roharohangku, na pinangido ni roha ni 
na marsuru Ahu, i do. 39 Alai on do dipangido roha ni na marsuru Ahu: 
Unang ma mago hubahen agia sada sian saluhutna na nilehonna tu Ahu, 
asa hupangolu 1 tahe di ari parpudi. 40) Ai on do dipangido roha ni 
Damang: Naeng ma dapotan hangoluan salelenglelengna ganup na marnida 
Anak 1 jala porsea di Ibana; jala paheheonku do ibana di ari parpudi. 41 
Gabe marmungutmungut ma angka Jahudi dompak Ibana siala pandokna 1: 
"Ahu do roti na tuat sian banua ginjang." 42 Jadi didok nasida ma: Nda 
Ibana do Jesus, anak ni si Josep 1, nda tatanda amana dohot inana? Beha 
ma dohononna antong: Na tuat sian banua ginjang do ahu? 43 Jadi dialusi 
Jesus ma nasida: Unang hamu marmungutmungut! 44 Ndang adong na 
tarbahen ro tu Ahu, ia so na tinogu ni Ama 1 na marsuru Ahu; jala Ahu 
pahehehon ibana di ari parpudi. 45 Na tarsurat do di angka panurirang: 
"Na pinodaan ni Debata ma nasida saluhutna." Ganup na manangihon Ama 
1 Jala na marguru tu Ibana, 1 do na ro tu Ahu. 46 Ndang dung adong nian na 
marnida Ama 1; holan Ibana na ro sian Debata, I do na marnida Ama 1. 47 
Na tutu situtu do na hudok on tu hamu: Na porsea, 1 do naung gabe 
nampuna hangoluan na salelenglelengna. 48 Ahu do roti hangoluan 1! 49 
Na mangan Manna 1 do angka ompumuna di parhorsihan, jadi mate do! 50 
On do roti na tuat sian banua ginjang, asa unang mate na manganhonsa. 51 
Ahu do roti na mangolu, na tuat sian banua ginjang 1. Manang ise na 
manganhon roti on, 1 do mangolu salelenglelengna. Ia roti silehononki, 
bahen hangoluan ni portibi on, 1 ma dagingku. 52 Dung 1 marsual ma angka 
Jahudi sama nasida, ninna ma: Beha ma bahenon ni Halak on mangalehon 
dagingna 1 panganonta? 53 Jadi didok Jesus ma tu nasida: Na tutu situtu do 
hatangkon na tu hamu: Tung na so dapot hamu hangoluan 1, molo so 
dipangan hamu daging ni Anak ni jolma 1, jala so diinum hamu mudarna! 
54 Dapotan hangoluan salelenglelengna do ganup na manganhon dagingku 
jala manginum mudarhu; jala paheheonku do ibana di ari parpudi. 55 Ai 


sipanganon na tutu do dagingku, jala siinumon na tutu do mudarhu. 56 
Manang ise na manganhon dagingku jala manginum mudarhu, 1 do na mian 
di bagasan Ahu jala Ahu di bagasan ibana. 57 Songon parsuru ni Ama 
Siparngolu 1 di Ahu, gabe mangolu Ahu marhitehite Ama 1, songon 1 ma 
mangolu marhitehite Ahu na manganhon Ahu. 58 On do roti na tuat sian 
banua ginjang, alai nda tung songon na di angka ompu i, ai mangan do 
nasida, tong do mate. Mangolu salelenglelengna do na manganhon roti on. 
59 Ima hata ni Jesus, laho mangajari di bagasan parguruan na di huta 
Kapernaum. 60 Asa torop ma sian angka siseanna na umbegesa mandok: 
Hata na kasar do 1; ise pabegebege 1? 61 Alai diboto Jesus ma di bagasan 
rohana, naung marmungutmungut angka siseanna siala hata 1, jadi didok 
ma tu nasida: Tung ala ni i do hamu targasip? 62 Beha nama, anggo 
idaonmuna Anak ni jolma 1 manaek tu ingananna hian? 63 Tondi i do na 
pangoluhon; ndang marguna anggo daging 1. Angka hata naung huhatahon 
tu hamu, Tondi do i dohot hangoluan. 64 Alai adong do deba sian hamuna 
na so porsea; ai diboto Jesus do sian mulana nasida na so olo porsea, ro di 
na naeng manjehehon Ibana. 65 Jadi ninna ma: Dibahen 1 ma umbahen na 
hudok tu hamu, na so tarbahen manang ise manopot Ahu, ia so Damang 1 
mangalehonsa tu ibana. 66 Lan ma angka siseanna 1 manundalhon Ibana 
olat ni 1, ndang be didongani nasida Ibana. 67 Dung i didok Jesus ma 
mandok na sampuludua 1: Nda tung dohot hamu naeng laho? 68 Gabe 
dialusi si Simon Petrus ma Ibana: Tung tu ise ma hami laho, ale Tuhan? Di 
Ho do hata hangoluan sisalelenglelengna! 69 Jala nunga huhaporseai jala 
hutanda hami: Ho do na badia ni Debata! 70 Dung 1 dialusi Jesus ma 
nasida, ninna ma: Nda sampuludua do hamu naung hupillit 1? Hape sada 
sian hamu gabe sibolis! 71 Si Judas, anak ni si Simon, halak Iskariot 1, do 
na nidokna disi, ai 1 do na manjehehon Ibana muse, sada sian na 
sampuludua 1 do ibana. 


7:1 Dung salpu 1, diadangi Jesus ma luat Galilea, ai ndang olo Ibana 
mardalani di Judea, ala naeng bunuon ni halak Jahudi Ibana. 2 Alai jonok 
do pesta parlapelapean ni Jahudi. 3 Jadi didok angka anggina 1 ma mandok 
Ibana: Borhat ma Ho sian on laho tu Judea, asa dohot siseanmi marnida 


angka ulaon na pinatupami! 4 Ai ndada di na holip diula halak 
sibahenonna, anggo naeng tu hapataran ibana. Anggo sapala diula Ho 
angka na songon 1, papatar antong dirim tu portibi on! 5 Ai nang angka 
anggina, ndang porsea di Ibana. 6 Dung 1 ninna Jesus ma mandok nasida: 
Ianggo tingkingki ndang dope jumpang; alai anggo tingkimuna tongtong do 
dapot anggo 1. 7 Didia ma hosoman ni portibi on hamu; anggo Ahu 
dihosomi do, ala Ahu mangkatindangkon, paboa na jahat angka 
pambahenanna. 8 Hamu ma nangkok marpesta; ianggo Ahu, ndang 
nangkok tu pesta on, ai ndang dope jumpang tingkingki. 9 Dung songon 1 
hatana, tading ma Ibana di Galilea. 10 Alai dung nangkok angka anggina 1 
marpesta, nangkok muse ma nang Ibana; ndang apala patar, tar songon na 
buni do. 11 Asa dilului angka Jahudi ma Ibana di pesta 1, angka ninna do: 
Ai didia do Ibana? 12 Jadi sai dihatahatai natorop ma Ibana; adong do na 
mandok: Parroha na denggan do Ibana, alai na asing muse mandok: Nda 
tung, na mangaliluhon natorop do Ibana. 13 Alai ndang adong na hum 
papatarhon hatana taringot tu Ibana, dibahen biarnasida mida Jahudi 1. 14 
Nunga pola salpu satonga ni angka ari ni pesta i, asa laho Jesus tu bagas 
joro mangajari. 15 Gabe longang ma angka Jahudi, didok ma: Sian dia ma 
diboto On hata ni Debata, so manang diguruhon? 16 Jadi didok Jesus ma 
tu nasida: Anggo podangku, ndada sian Ahu sandiri, sian na marsuru Ahu 
do. 17 Ganup na olo mangulahon pinangido ni roha ni I, botoonna ma, 
manang na sian Debata podangki, manang na huhatahon 1 sian diringku 
sambing. 18 Ganup na mangkatahon sian dirina, sangapna do niluluanna; 
alai na mangalului sangap ni na marsuru ibana, 1 do parsintong, ndang 
adong na geduk di bagasan ibana. 19 Nda dilehon si Musa patik 1 tu hamu? 
Hape ndang adong nanggo sada sian hamu na mangaradoti patik 1. Boasa 
ditahi rohamuna mamusa Ahu? 20 Dung 1 ninna natorop 1 ma: Na sibolison 
do Ho! Tung ise ma tumahi mamusa Ho? 21 Dung i ninna Jesus ma 
mangalusi nasida: Hupatupa sada ulaon, gabe longang hamu saluhutna. 22 
Onpe, dilehon si Musa tu hamu ruhut parsunaton (ndang nian sian si Musa 
parmulaanna, na sian angka ompu i do), gabe, disunat hamu halak nang di 
ari Sabbat. 23 Asa tarsunat do hape jolma jumpa ari Sabbat, unang dilaosi 
patik m si Musa; tung Ahu ma muruhanmuna, ala hibul jolma 1 hupamalum 


jumpa ari Sabbat? 24 Unang ma marguru tu na niida sambing uhummuna, 
tigor ma panguhummuna! 25 Dung 1 ninna deba sian isi ni Jerusalem ma: 
Nda Ibana 1, na naeng bunuonnasida? 26 Ndi, tullom ni hatana 1! So 
manang aha didok nasida tu Ibana. Atik naung torang ulaning diboto angka 
sintuanta, Ibana tutu Kristus? 27 Alai tahe, taboto do haroroan ni Halak on. 
Alai molo ro Kristus 1, ndang dapot botoon, manang sian dia haroroanna. 
28 Dung 1 dipagogo Jesus ma soarana mangajari di bagas joro 1, ninna ma: 
Olo tutu, ditanda hamu do Ahu jala diboto hamu do haroroanki. Ndang na 
ro Ahu sian diringku, alai adong do Parsintong i, na marsuru Ahu, na so 
tinandamuna. 29 Alai anggo Ahu hutanda do Ibana, ai sian Ibana do Ahu; 
Ibana do marsuru Ahu. 30 Dung 1 dilului nasida ma dalan manangkup 
Ibana, alai ndang adong na mangalaluhon tanganna tu Ibana, ai ndang dope 
jumpang tingkina. 31 Alai lan do sian natorop gabe porsea di Ibana, angka 
ninna do: Molo ro Kristus, tagamon gumodang tanda patupaonna sian na 
binahen ni On? 32 Dibege Parise 1 ma angka hata ni natorop ina taringot tu 
Ibana, jadi disuru angka sintua ni malim dohot Parise 1 ma angka opas 
manangkup Ibana. 33 Jadi ninna Jesus ma: Sangombasnari nama Ahu rap 
dohot hamu; dung 1 laho ma Ahu manopot na marsuru Ahu. 34 
Luluanmuna ma Ahu; alai ndang dapot, ai ndang tarbahen hamu ro tu 
sitopotonki. 35 Jadi ninna angka Jahudi ma sama nasida: Tudia ma naeng 
laho Ibana, umbahen so jumpang hita Ibana? Naeng laho Ibana ulaning tu 
dongan na mangaranto di Junani dohot mangajari halak Junani 1? 36 Hata 
dia do 1 na nidokna: Luluanmuna ma Ahu, alai ndang dapot; jadi: ndang 
tartopot hamu tu sitopotonki? 37 Dung 1 di ari pesta na parpudi na 
sumangap 1, jongjong ma Jesus disi, dipagogo ma soarana mandok: Molo 
adong na mauas, tu Ahu ma ibana ro mmum! 38 Songon na nidok ni Surat 
1: Angka batang aek na mangolu do mabaor sian na porsea di Ahu. 39 Alai 
taringot tu Tondi i do didok hata ondeng, 1 ma sijaloon ni angka na gabe 
porsea di Ibana, ai ndang dope ro Tondi Parbadia, ala so dipasangap dope 
Jesus. 40 Jadi deba sian natorop na umbege hata i mandok: On do tutu 
Panurirang 1! 41 Deba nari mandok: Kristus do Ibana! Alai adong na asing 
na mandok: Tung luat Galilea ma haroroan ni Kristus? 42 Nda didok Surat 
i: Sian pomparan ni si Daud, jala sian huta Betlehem, na niinganan ni si 


Daud nahinan, ro Kristus 1? 43 Jadi marsalisi ma natorop ala Ibana. 44 
Deba sian nasida naeng manangkup Ibana, alai ndang adong na 
mangalaluhon tangan tu Ibana. 45 Dung i mulak ma angka opas tu angka 
sintua dohot tu Parise 1, gabe didok nasida ma: Boasa so diboan hamu 
Ibana? 46 Jadi mangalusi ma angka opas 1: Ndang dung dope adong halak 
na marjamita songon Ibana. 47 Dung i dialusi angka Parise 1 ma nasida: 
Tung dohot ma hamu dipaotooto? 48 Ai adong do porsea di Ibana sada 
sian angka sintua manang Parise? 49 Holan natorop do, na so umboto patik 
1; naung hona toru do nasida. 50 Dung i ninna si Nikodemus, dongannasida 
sahalak, 1 do na ro uju i manopot Jesus, didok ma tu nasida: 51 Ai diuhumi 
patikta 1 do halak, ia so jolo tinangihon hatana, gabe binoto na mulana? 52 
Dung 1 ninna nasida ma mangalusi ibana: Naung dohot do ho huroha halak 
Galilea? Pamanat ma antong jala ida, na so adong hehe panurirang sian 
luat Galilea! 53 Laos masitopot jabuna be ma nasida. 


8:1 Dung 1 laho ma Jesus tu balian, tu dolok Jetun. 2 Alai torang ni arina 1, 
diulahi laho tu bagas joro 1, jadi ro ma nasa natorop 1 manopot Ibana; laos 
hundul Ibana mangajari nasida. 3 Dung 1 ditogihon angka sibotosurat 
dohot Parise ma sada boruboru na targombang tu jolona, dipajongjong ma 
ibana tusi. 4 Dung 1 ninna nasida ma mandok Ibana: Guru, na marlangka 
pilit do boruboru on, gabe tardapot. 5 Didok patik ni si Musa, 
pantinggangkononhon batu tu angka sisongon 1. Ia Ho, dia ma pandokmu? 
6 Alai didok nasida pe songon 1, na laho mangunjuni Ibana do, asa adong 
dalan mangaluhon Ibana. Alai dipaunduk Jesus ma Ibana manurati dohot 
jaryarina tu tano 1. 7 Alai dung sai didatdati nasida manungkun, dipadirgak 
ma Ibana huhut ma didok tu nasida: Manang ise sian hamu na so mardosa, 
i ma jumolo maninggangkon batu tu ibana. # Dung i dipaunduk muse ma 
Ibana manurati tu tano i. 9 Alai umbege 1, laho be ma nasida sadasada, 
pininsang ni panggora ni rohana be, jumolo ma angka sintua 1, gabe tinggal 
ma holan Jesus angkup ni boruboru 1, na jongjong disi. 10 Dipadirgak 
Jesus ma dirina, jadi ninna ma mandok ibana: Didia do nasida, inang? 
Ndang adong na mandok uhumna tu ho? 11 Jadi ninna ma: Ndang adong, 
Tuhan! Dung 1 didok Jesus ma tu ibana: Ahu pe, ndang uhumonku ho. 


Laho ma ho; unang be ho mardosa tu joloan on! 12 Dung i diulahi Jesus 
muse manjamitai nasida, ninna ma: Ahu do Panondang ni portibi on. Na so 
tupa mardalan di na holom na mangihuthon Ahu; di ibana do tahe 
Panondang hangoluan. 13 Dung 1 didok angka Parise ma tu Ibana: Dirim 
do dihatindangkon Ho; ndang na sintong panindangionmi! 14 Dung i ninna 
Jesus ma mangalusi nasida: Sintong do panindangionku, nang diringku pe 
huhatindangkon; ai huboto do haroroanku dohot sitopotonku. Ndang 
diboto hamu haroroanku manang sitopotonku pe. 15 Mangihuthon 
pardagingon do panguhummuna, anggo Ahu, ndang huuhumi agia ise. 16 
Jala ia manguhum pe Ahu, sintong do uhumhu. Ai ndada na mamunjung 
Ahu; na marsuru Ahu, 1 do donganku disi. 17 Nang di patik ni uhummuna 
tarsurat do: Na sintong do na hinatindangkon ni dua halak. 18 Ahu do 
manindangi taringot tu diringku, angkup ni 1, Ama i na marsuru Ahu, I do 
mangkatindangkon Ahu. 19 Dung 1 didok nasida ma tu Ibana: Didia do 
Amangmu? Jadi dialusi Jesus, ninna ma: Ndang ditanda hamu manang 
Ahu, manang Damang pe. Aut na ditanda hamu Ahu, tandaonmuna do 
nang Damang 1. 20 I ma dihatahon di bilut inganan ni arta, uju mangajari 
Ibana di bagas joro 1. Ndang adong na manangkup Ibana, ai ndang dapot 
dope tingkina. 21 Dung i didok Jesus ma muse tu nasida: Na laho ma Ahu, 
gabe jalahanmuna ma Ahu; alai mate ma hamu di bagasan dosamuna. 
Ndang tardapothon hamu sitopotonki. 22 Dung i ninna angka Jahudi i ma: 
Na naeng maningkot Ibana ulaning, umbahen na didok: Ndang tardapothon 
hamu sitopotonki? 23 Dung 1 didok Jesus ma tu nasida: Anggo hamu, sian 
toru on do hamuna, na sian ginjang do anggo Ahu; na sian portibi on do 
hamuna, ndang sian portibi on anggo Ahu. 24 Nunga hudok antong tu 
hamu: Na mate ma hamu di bagasan dosamuna. Ai molo so porsea hamu, 
Ahu do Ibana, mate nama hamu di bagasan dosamuna. 25 Dung 1 ninna 
nasida ma mandok Ibana: Ai ise do Ho? Jadi didok Jesus ma tu nasida: 
Sandok, naung huhatahon tu hamu, 1 do Ahu! 26 Godang do sihataonku 
dohot sipinsangonku taringot tu hamu. Alai Parsintong 1 do marsuru Ahu; 
Jala angka na hubege sian Ibana, i do huhatahon tu portibi on. 27 Ndang 
mananda nasida, Ama 1 do na nidokna disi. 28 Dung i didok Jesus ma tu 
nasida: Dung pe dipatimbo hamu Anak ni jolma i, asa botoonmuna, Ahu 


do 1, jala na so mambahen agia aha Ahu anggo sian roharohangku sandiri; 
alai songon pinodahon ni Damang tu Ahu, songon i do huhatahon. 29 Jala 
na marsuru Ahu, i do mandongani Ahu. Ndang dung ditadingkon Ibana 
sasada Ahu, ai tongtong do hubahen lomo ni rohana. 30 Asa di na 
mangkatahon 1 Ibana, torop ma gabe porsea di Ibana. 31 Dung 1 didok 
Jesus ma tu angka Jahudi, naung gabe porsea di Ibana: Molo mian hamu di 
bagasan hatangku, sintong ma hamu siseanku. 32 Dung 1 tandaonmuna ma 
na sintong 1, Jala paluaon ni na sintong 1 ma hamu. 33 Jadi dialusi nasida 
ma Ibana, ninna ma: Pinompar ni si Abraham do hami, ndang dung hami 
mangadop di halak. Boasa dohononmu: Paluaon ma hamu? 34 Dung 1 
didok Jesus ma mangalusi: Na tutu situtu do na hudok on tu hamu: 
Hatoban ni dosa do ganup na mangula dosa. 35 Ndada tongtong hot di 
bagas anggo hatoban, Anak i do disi tongtong. 36 Molo dipalua Anak 1 
hamu, na malua situtu ma hamu. 37 Huboto do hamu pinompar ni si 
Abraham; alai dilului hamu do dalan mambunu Ahu, ai ndang siat 
hatangku tu hamu. 38 Na huida di Damang, i do huhatahon; hamu pe 
antong, na binegemuna di amamuna, 1 do diula hamu. 39 Dung 1 ninna 
nasida ma mangalusi: Si Abraham do amanami! Dung 1 didok Jesus ma: 
Anggo angka anak ni si Abraham do hamu, ulaonmuna ma angka 
pambahenan ni si Abraham. 40 Alai dilului hamu do dalan mambunu Ahu 
on, na paboahon tu hamu hasintongan na hubege sian Debata. Ndang 
songon 1 pambahen ni si Abraham. 41 Diula hamu do angka na niula ni 
amamuna. Dung 1 didok nasida ma tu Ibana: Apala na tubu sinalong hami: 
Sada do amanami, i ma Debata. 42 Dung 1 didok Jesus ma tu nasida: Aut 
ni Debata amamuna, holong ma rohamuna di Ahu. Ai sian Debata do Ahu 
borhat ro tu on, ai ndang ro Ahu sian roharohangku, Ibana do marsuru 
Ahu. 43 Boasa so diantusi hamu pangkataionku? Ala so tartangihon hamu 
hatangku. 44 Na marama tu sibolis do hamu, jala sinangkap ni roha ni 
amamuna do naeng patupaonmuna. Sibunu jolma do ibana sian mulana 1, 
ndang tindang ibana di hasintongan, ai ndang adong hasintongan di bagasan 
rohana. Jumpa dihatahon gabus, na di dirina hian ma dihatahon disi, ai 
pargapgap do ibana jala ama ni gapgap. 45 Alai molo Ahu mangkatahon 
hasintongan, gabe ndang porsea hamu di Ahu. 46 Ise sian hamu na 


padapot Ahu di dosangku? Alai anggo huhatahon na tutu, boasa so porsea 
hamu di Ahu? 47 Ganup na sian Debata, tangihonon ni 1 do hata ni Debata. 
Ala so sian Debata hamu, umbahen na so ditangihon hamu Ahu. 48 Dung 1 
didok angka Jahudi ma mangalusi Ibana: Nda tigor na hudok hami: Halak 
Samaria do Ho, na sibolison do Ho? 49 Jadi dialusi Jesus ma: Ndang na 
sibolison Ahu; alai hupasangap do Damang, jadi hamu do mangaleai Ahu. 
50 Ianggo Ahu ndang hulului sangaphu; adong do na mangaluluisa jala na 
manguhumi. 51 Na tutu situtu do na hudok on tu hamu: Molo adong na 
mangaradoti hatangki, ndang idaon ni i hamatean salelenglelengna. 52 
Gabe didok angka Jahudi ma tu Ibana: Apala nuaeng ma huboto hami, 
naung sibolison Ho; na mate do si Abraham ro di angka panurirang 1, gabe 
didok Ho: Molo adong na mangaradoti hatangku, na so tupa aeon ni 1 
hamatean salelenglelengna, nimmu. 53 Ai umbalga do Ho sian si 
Abraham, amanami, na mate 1? Angka panurirang pe mate do. Ai ise do 
Ho di roham? 54 Dung i dialusi Jesus ma: Molo Ahu pasangap diringku, 
na soada ma sangaphu. Damang 1, na nidokmuna Debatamuna, 1 do na 
pasangap Ahu. 55 Ndang ditanda hamu Ibana; alai anggo Ahu hutanda do 
Ibana. Aut hudok: Ndang hutanda Ibana, pargapgap ma Ahu doshon 
hamu; alai hutanda do Ibana jala huradoti do hatana. 56 Marolopolop do si 
Abraham, amamuna 1, ala naeng idaonna aringki, jadi saut ma diida, gabe 
las ma rohana. 57 Dung 1 didok angka Jahudi 1 ma mandok Ibana: Ndang 
tuk dope Ho limapulu taon, tung diida Ho ma si Abraham? 58 Dung 1 
ninna Jesus ma mandok nasida: Na tutu situtu do na hudok on tu hamu: 
Jumolo hian do Ahu asa tubu si Abraham. 59 Dung 1 dihindat nasida ma 
batu laho maninggangkon tu Ibana, alai buni ma Jesus laho sian bagas joro 
1. 


9:1 Dung 1 di na mamolus i Ibana, duda ma sada halak na mapitung tubu. 2 
Gabe ninna angka siseanna ma manungkun Ibana: Ale Guru, ise do na 
mardosa, halak on do manang natorasna, umbahen na mapitung ibana 
tubu? 3 Jadi dialusi Jesus ma: Ndada ala ni dosana manang ala m dosa ni 
natorasna; alai naeng gabe patar angka ulaon ni Debata di ibana. 4 Ingkon 
ulaonku do ulaon ni na marsuru Ahu, saleleng arian; ai dung ro borngin, 


ndang tarbahen mangula disi manang ise. 5 Panondang ni portibi on do 
Ahu, tagan di portibi on Ahu. 6 Jadi dung didok songon i, ditijuri ma tano 1 
mambahen gambo marhite sian ijurna 1, didalohon ma gambo i tu matana. 
7 Dung i didok ma tu ibana: Laho ma ho marsuap tu dano Siloam (na 
mandok: Na sinuru)! Jadi laho ma ibana marsuap, gabe marnida ma ibana 
mulak. 8 Dung 1 didok hombar bagasna ma ro di angka na marnida ibana 
najolo mangidoido: Nda on do na somal hundul mangidoido? 9 Jadi adong 
ma deba na mandok: Ibana do 1! Alai na deba mandok: Ndangana, suman 
do ibana tusi. Didok ibana do: Ahu do 1! 10 Dung 1 ninna nasida ma: Beha 
do hamumungkap ni matami? 11 Jadi didok ma mangalusi: Halak 1 na 
margoar Jesus, 1 do pauli gambo, didalohon ma i tu matangku, jadi disuru 
ahu marsuap tu dano Siloam; dung 1 laho ahu tusi marsuap, jadi marnida 
ma. 12 Dung 1 ninna nasida ma tu ibana: Didia do Ibana? Jadi didok ma: 
Ndang huboto! 13 Gabe ditogihon nasida ma halak na mapitung hian tu 
angka Parise. 14 Alai ari Sabbat do tongon, uju dipauli Jesus gambo 1 
dohot mangungkap matana 1. 15 Laos disungkun angka Parise 1 ma tu 
ibana pangalahona, umbahen marnida ibana. Jadi didok ma tu nasida: 
Gambo do didalohon tu matangki, dung 1 marsuap ahu jadi marnida ma! 
16 Dung 1 didok na deba sian angka Parise 1 ma: Ndang na sian Debata 
Halak 1, ai ndang dijujur [bana ari Sabbat 1. Angka na asing mandok: Tung 
tarpatupa halak sipardosa ma tanda sisongon 1? Jadi marsalisi ma nasida 
sama nasida. 17 Dung 1 didok nasida ma muse tu na mapitung hian: Ia ho, 
dia ma pandokmu taringot tu Ibana, ala diungkap matami? Jadi didok ma: 
Panurirang do Ibana! 18 Jadi ndang diparhatutu angka Jahudi 1, ibana do 
na mapitung 1 najolo, gabe marnida muse, pola do dijou nasida natoras ni 
naung marnida i. 19 Jadi disungkun ma nasida: Anakmuna do on tahe, na 
nidokmuna na mapitung tubu 1? Na boha do gabe marnida ibana nuaeng? 
20 Dung 1 ninna natorasna 1 ma mangalusi nasida: Na huboto hami do on 
anaknami jala na mapitung do ibana tubu. 21 Alai ndang huboto hami, 
manang beha pangalahona gabe marnida; ba, ndang hutanda hami na 
mangungkap matana. Ibana ma sungkun hamu; nunga tang dagingna, 
botoonna do mandok sidohononna. 22 Ai mabiar mida Jahudi i do 
natorasna, umbahen na didok songon 1. Ai nunga mardos ni roha angka 


Jahudi, ingkon sipabalion do sian huria ganup na marhatopothon, Kristus 
Ibana. 23 Dibahen i do umbahen na didok natorasna 1: Nunga tang 
dagingna; ibana ma sungkun hamu! 24 Dung 1 dijou nasida ma 
paduahalihon halak na mapitung hian, didok ma tu ibana: Pasangap ma 
Debata! Huboto hami do, pardosa Halak 1. 25 Dung i ninna ibana ma 
mangalusi: Manang na pardosa Ibana, ndang huboto. Holan on do na 
huboto: Na mapitung do ahu najolo, alai na marnida do anggo nuaeng. 26 
Gabe ninna nasida ma mandok ibana: Ai aha do dibahen tu ho; beha do 
dibahen mangungkap matami? 27 Jadi dialusi ma nasida: Nunga hupaboa 1 
tu hamu; na so dibege hamu do 1? Naeng begeonmuna 1 muse? Naeng gabe 
siseanna nang hamu? 28 Dung 1 disurahi nasida ma ibana, ninna ma: Ho do 
siseanna; anggo hami sisean ni si Musa do. 29 Huboto hami do, si Musa 
diangkupi Debata mangkata1, alai anggo Halak on, ndang binoto, manang 
sian dia Ibana. 30 Gabe dialusi ibana ma nasida: Longang do rohangku 
disi, na so binotomuna, manang na sian dia Ibana, hape diungkap do 
matangku! 31 Taboto do, na so ditangihon Debata angka pardosa, alai 
halak na mangkabiari Debata jala mangulahon pinangido ni rohana, i do 
ditangihon. 32 Sian mula ni tano on ndang dung binege, adong na 
mangungkap mata ni halak na mapitung tubu. 33 Aut so sian Debata Ibana, 
ndang tarpatupasa agia aha. 34 Dung 1 ninna nasida ma mangalusi ibana: 
Hibul do ho tubu di bagasan dosa, hape naeng ajaranmu hami! Jadi 
dipabali nasida ma ibana. 35 Dibege Jesus ma, naung dipabali nasida 
ibana, jadi ninna ma mandok ibana, dung jumpangsa: Na porsea do ho di 
Anak ni jolma 1? 36 Dung 1 ninna halak 1 ma mangalusi: Ai ise do 1, Tuhan, 
asa huhaporseai Ibana? 37 Jadi didok Jesus ma tu ibana: Na midam, na 
mangkatai dohot ho, I ma Ibana. 38 Gabe didok ma: Na porsea do ahu, ale 
Tuhan! Laos disomba ma Ibana. 39 Dung i didok Jesus ma: Mamboan 
uhum do, umbahen na ro Ahu tu portibi on, asa marnida angka na so 
marnida hian, jala asa gabe mapitung angka na marnida. 40 Jadi dibege na 
deba sian angka Parise na rap dohot Ibana ma 1, jadi didok ma tu Ibana: 
Nda tung dohot hami mapitung? 41 Jadi didok Jesus ma tu nasida: Aut na 
mapitung hamu, gabe so mardosa hamu. Alai didok hamu do: Na marnida 
do hami, gabe hot ma dosamuna. 


10:1 Na tutu situtu do na hudok on tu hamu: Manang ise na so bongot sian 
pintu, laho tu bara ni birubiru, na manjangkit sian dalan na asing laho 
bongot, panangko do 1 jala pamangus. 2 Alai na bongot sian pintu 1, 1 do 
siparmahan birubiru 1. 3 Ungkapon ni syaga pintu 1 ma di ibana jala dibege 
angka birubiru 1 do soarana; jala dyou do angka birubiruna di goarna be, 
laho manogihonsa tu balian. 4 Ia dung diparuar sude na di ibana, sai di 
jolonasida ma ibana mardalan, gabe diihuthon angka birubiru ma ibana, ai 
ditanda do soarana. 5 Alai ndang olo nasida mangihuthon tu na asing, na 
maporus do nasida mida 1, ai ndang ditanda nasida soara ni na asing 1. 6 
Asa dihatahon Jesus pe hata umpama ondeng tu nasida, ndang diboto 
nasida lapatan ni na nidokna i tu nasida. 7 Dung 1 didok Jesus ma muse tu 
nasida: Na tutu situtu na hudok on tu hamuna: Ahu do pintu na tu birubiru 
1. 8 Saluhut angka naung manjoloani Ahu, panangko do 1 jala pamangus; 
alai ndang ditangihon angka birubiru 1 nasida. 9 Ahu do pintu 1. Paluaon do 
ganup na bongot sian Ahu; na laho bongot jala laho ruar ma ibana, dapotan 
jampalan. 10 Anggo panangko, holan manangkoi, maneati jala mangago 
do, umbahen na ro Alai anggo Ahu, asa adong hangoluan di nasida, pola 
marlobilobi di nasida, umbahen na ro. 11 Parmahan na denggan do anggo 
Ahu. Diseahon parmahan na denggan 1 do hosana humongkop angka 
birubiruna. 12 Alai anggo na niupaan, na so parmahan situtu, na so 
nampuna birubiru 1; diida pe ro babiat, ditadingkon do birubiru 1 laho 
maporus, gabe disoro babiat i ma birubiru 1 jala dipanserakkon. 13 Ai 
sipangan gaji do ibana, na so sumarihon angka birubiru 1. 14 Ahu do 
Parmahan na denggan. Hutanda do angka na di Ahu, jala ditanda nasida do 
Ahu. 15 Songon Ama 1 na tumanda Ahu jala Ahu tumanda Ama 1, jala 
huseahon do hosangku humongkop birubiru 1. 16 Adong dope angka 
birubirungku na asing, na so sian bara on. Ingkon dohot do angka 1 
togihononku; tangihononnasida do soarangku, dung 1 gabe sada punguan 
ma 1 jala sada ma parmahan. 17 Ala ni on do umbahen dihaholongi Ama 1 
Ahu, ala hulehon hosangku, asa jaloonku 1 muse. 18 Ndang adong na 
mambuat i sian Ahu, sian lomongku do 1 hulehon. Na marhuaso do Ahu 
mangalehon, na marhuaso do Ahu manjalo muse. I ma patik na hujalo sian 
Damang. 19 Dung i marsalisi muse ma angka Jahudi i ala ni angka hata 


ondeng. 2() Torop do sian nasida mandok: Na sibolison jala na rintik do 
Ibana; aha patangitangionmuna I? 21 Angka na asing mandok: Nda tung 
hata ni na sibolison 1, tung tarungkap sibolis 1, tung tarungkap sibolis ma 
mata ni na mapitung? 22 Dung 1 jumpang ma ari parningotan di haompoan 
ni bagas joro 1 di Jerusalem, partaonan ngali do uju 1. 23 Jadi 
mardalandalan ma Jesus di emper ni si Salomo na di bagas joro 1. 24 Gabe 
dihaliangi angka Jahudi ma Ibana, didok ma tu Ibana: Sadia leleng on ma 
bohabohaon rohanami bahenonmu? Molo na tutu Ho Kristus, tullom ma 
paboa tu hami! 25 Dung i ninna Jesus ma mangalusi: Nunga hupaboa tu 
hamu; hape ndang porsea hamu. Angka ulaon na huula marhitehite Goar ni 
Damang, angka i do mangkatindangkon Ahu. 26 Alai ndang porsea hamu, 
ai ndang masuk birubirungku hamu. 27 Ditangihon angka birubirungku do 
soarangku jala hutanda do nasida, diihuthon nasida do Ahu. 28 Gabe 
hulehon tu nasida hangoluan salelenglelengna, ndang be mago nasida 
salelenglelengna jala ndang tarrampas manang ise nasida sian tanganku. 29 
Umbalga sian saluhutna do Damang na mangalehon nasida tu Ahu, 
umbahen na so tarrampas manang ise nasida sian tangan ni Damang. 30 
Sada do Ahu dohot Ama 1. 31 Dung i dialap angka Jahudi ma muse batu, 
laho maninggangkonsa tu Ibana. 32 Dung 1 didok Jesus ma: Lan do 
ulaonku na denggan sian Damang, angka na hupatuduhon tu hamu; ala ni 
ulaon dia do naeng dangguranmuna Ahu? 33 Dung i ninna angka Jahudi 
ma mangalusi Ibana: Apala ala ni ulaon na denggan, umbahen na naeng 
danggurannami Ho, ala ni pangaleaimi di Debata do: Dipasobok Ho do 
dirim tu Debata, atik pe dongan jolma Ho. 34 Dung 1 dialusi Jesus ma 
nasida: Ai nda tarsurat di patikmuna: "Nunga hudok: Angka debata do 
hamuna"? 35 Gari nasida na gabe hasahatan ni hata ni Debata, digoar do 
"debata", jala ndang tarsengsang Surat 1. 36 Tung dohononmuna ma tu na 
pinarbadiaan ni Ama i, naung sinuruna tu portibi on: Sileai Debata do Ho, 
ala hudok: Anak ni Debata do Ahu? 37 Molo so huula angka ulaon ni 
Damang, unang porsea hamu di Ahu. 38 Alai ia huula angka 1, porsea ma 
hamu di angka ulaon 1, anggo so Ahu dihaporseai hamu, asa diboto jala 
ditanda hamu, di bagasan Ahu do Ama 1, jala Ahu di bagasan Ama 1. 39 
Dung i naeng ma tangkuponnasida Ibana; alai laho do Ibana sian 


tongatonganasida. 40 Dung 1 laho ma Ibana muse tu ipar ni aek Jordan, tu 
pandidian ni si Johannes najolo, laos mian disi. 41 Dung 1 torop ma halak 
ro manopot Ibana, angka ninna ma: Ndang dipatupa si Johannes nian tanda, 
alai nasa na nidok ni si Johannes taringot tu Halak on, sintong do 1. 42 Jadi 
torop do halak disi gabe porsea di Ibana. 


11:1 Marsahit ma halak si Lasarus na sian Betania, 1 ma huta na niinganan 
ni si Maria dohot si Marta, hahana 1. 2 I ma si Maria na mamiahi Tuhan 1 
jala mangapusi patna dohot obuknasida, iboto ni i do si Lasarus na 
marsahit 1. 3 Jadi disuru angka ibotona i ma na mandok tu Ibana: O Tuhan, 
na marsahit do hinaholongan ni roham! 4 Umbege 1 Jesus, ninna ma: Nda 
tung hamatean ujung ni sahit 1, alai bahen hasangapon ni Debata do 1, asa 
marsangap Anak ni Debata marhite sian i. 5 Alai holong do roha ni Jesus 
di si Marta dohot di anggina 1, nang di si Lasarus 1. 6 Asa dung dibege 
naung marsahit ibana, mangulon dope Ibana dua ari nari di inganamna 1. 7 
Dung salpu 1, ninna ma mandok angka siseanna: Beta ma hita mulak tu 
Judea! 8 Dung 1 ninna angka siseanna ma mandok Ibana: Gurunami, apala 
nambura dope ditahi angka Jahudi mandangguri Ho, ulahanmu muse tusi? 
9 Jadi dialusi Jesus ma: Nda sampuludua jom na sadari? Ndang na olo 
tartuktuk na mardalan arian, ai diida do panondang ni portibi on. 10 Alai na 
mardalan borngin 1, tartuktuk ma anggo 1, ai ndang di bagasan ibana 
panondang 1. 11 I ma didok. Dung 1 ninna ma tu nasida: Nunga modom si 
Lasarus, alealenta 1, alai na laho ma Ahu tusi manungguli ibana. 12 Dung 1 
didok angka siseanna ma tu Ibana: Ale Tuhan, molo na modom ibana, na 
laho mangolu ma. 13 Hamamatena do nian na nidok ni Jesus disi, alai 
dirimpu nasida, parmodomon hian do na nidokna 1. 14 Disi pe asa tullom 
didok tu nasida: Nunga mate si Lasarus! 15 Ala ni hamu do umbahen na 
las rohangku, so disi Ahu, asa porsea hamu; alai borhat ma hita manopot 
ibana! 16 Dung i didok si Tomas, na margoar si Linduat, ma mandok 
angka donganna sisean: Antong, borhat ma hita, asa rap mate hita dohot 
Ibana! 17 Jadi dung sahat Jesus ro disi nunga pola opat ari di bagasan 
tanoman ibana didapot. 18 Alai anggo huta Betania, na jonok do i tu 
Jerusalem, tar dua batu daona. 19 Torop do Jahudi naung ro manopot si 


Marta dohot si Maria, mangapul nasida siala ibotonasida 1. 20 Jadi dung 
dibege si Marta, naung ro Jesus, laho ma ibana manomunomu; na tinggal 
di bagas do anggo si Maria. 21 Dung 1 ninna si Marta ma mandok Jesus: 
Aut na dison Ho, ale Tuhan, ndang tagamon mate ibotongki! 22 Alai 
nuaeng pe, tong do huboto, lehonon ni Debata do tu Ho nasa 
sipangidoonmu tu Ibana. 23 Gabe didok Jesus ma tu ibana: Na hehe ma 
ibotom! 24 Jadi didok si Marta ma tu Jesus: Olo, huboto do, na hehe do 
ibana di haheheon 1, na di ari parpudi. 25 Dung 1 ninna Jesus ma mandok 
ibana: Ahu do haheheon dohot hangoluan; na mangolu do na porsea di 
Ahu, nang pe mate ibana! 26 Jala ganup na mangolu jala na porsea di Ahu, 
na so tupa mate ibana salelenglelengna! Porsea do ho disi? 27 Dung 1 
didok ma tu Ibana: Olo, Tuhan, na porsea do ahu: Ho do Kristus, Anak ni 
Debata, na naeng ro tu portibi on. 28 Jadi dung didok songon i, laho ma 
ibana manjou si Maria anggina 1, dihusiphon ma, mandok: Nunga ro Guru 
1, dijou do ho! 29 Umbege 1 si Maria, hapogan ma ibana hehe 
mandapothon Ibana. 30 Ai ndang dope sahat ro di huta 1 Jesus, mangulon 
di inganan hajumpanganna dohot si Marta 1 dope Ibana. 31 Ia angka Jahudi 
1, donganna di jabu i, angka naung ro mangapul nasida, dung duda hapogan 
si Maria hehe laho tu balian, diihuthon ma ibana; ai dirimpu, laho tu 
tanoman do ibana tumatangis. 32 Asa sahat ma si Maria tu pangulonan ni 
Jesus; jala disi duda Ibana, dipatungkap ma ibana tu jolona, huhut mandok: 
Aut na dison Ho, ale Tuhan, ndang tagamon mate ibotongki! 33 Jadi dung 
diida Jesus tumatangis si Maria ro di Jahudi na ro 1, angka na tumatangis 1, 
tarrimas ma rohana huhut bonsa. 34 Dung 1 ninna ma: Tudia do dipeakkon 
hamu ibana? Jadi didok nasida ma: Ro ma Ho marnida, Tuhan! 35 Dung 1 
tariluilu ma mata ni Jesus. 36 Dung didok angka Jahudi i ma: Ndi! Holong 
ni rohana 1 di ibana! 37 Alai deba sian nasida mandok: Mata ni na 
mapitung diungkap Ibana do, ndang hasundatan Ibana huroha halak on, 
unang mate? 38 Gabe tarrimas muse ma roha ni Jesus, di na sahat Ibana tu 
tanoman 1. Liang batu do 1, laos batu do langkopna. 39 Dung 1 ninna Jesus 
ma: Hindati hamu ma batu 1! Gabe ninna si Marta, iboto ni naung monding 
i, ma: Nunga sanga bau, Tuhan, ai nunga pola opat ari. 40 Dung i ninna 
Jesus ma mandok ibana: Nda hudok tu ho: Idaonmu do hasangapon ni 


Debata, molo na porsea ho? 41 Jadi dihindat nasida ma batu 1; dung 1 
manaili ma Jesus dompak ginjang, didok ma: Ale Amang, mauliate ma 
hudok tu Ho, ala ditangihon Ho Ahu. 42 Huboto do nian, na tongtong do 
ditangihon Ho Ahu; alai ala ni natorop on, na jongjong humaliang, 
umbahen hudok songon 1, asa porsea nasida, naung sinurumi do Ahu. 43 
Jadi dung didok songon 1, dipagogo ma soarana manjouhon: O Lasarus, 
ruar ma ho! 44 Dung i ruar ma tutu na mate 1, lilit dope saput 1 tu patna 
dohot tu tangamna, Jala alit sekka 1 tu bohina. Jadi didok Jesus ma: Harhari 
hamu 1, asa mardalan ibana. 45 Jadi torop ma sian angka Jahudi, naung ro 
tu si Maria, gabe porsea di Ibana, dung duda nasida na pinatupana 1. 46 
Alai deba sian nasida laho manopot angka Parise, mamaritahon na binahen 
ni Jesus. 47 Dung 1 dipansang angka sintua ni malim 1 dohot angka Parise 
ma rapot godang, didok nasida ma: Aha ma bahenonta? Ai lan do tanda 
dibahen Halak 1! 48 Molo itapasombu Ibana, porsea ma halak saluhutna di 
Ibana, gabe ro ma halak Rom maon mangarampas tanonta dohot 
bangsonta. 49 Alai hehe ma sada sian nasida, 1 ma si Kayapas, sintua ni 
malim di na sataon 1, didok ma tu nasida: Na hurang roha do hamu! 50 
Ndang dipingkiri rohamuna, dengganan do mate sada halak humongkop 
natorop 1, unang laho mago sandok bangso 1. 51 Alai ndang sian rohana 
sandiri dihatahon 1; ala sintua ni malim ibana di na sataon 1, umbahen na 
disurirangkon, na naeng mate ma Jesus humongkop bangso 1. 52 Alai tahe, 
ndada holan laho mangkongkop bangso 1; alai naeng papunguonna angka 
anak ni Debata, angka na marserak dope, laho pasadahonsa. 53 Asa olat ni 
na sadari 1 martuptup 1 ma nasida laho mamusa Ibana. 54 Jadi ndang be 
mardalani Jesus di na patar di tongatonga ni halak Jahudi, na sumurut do 
Ibana sian 1 tu sada luat mardonokkon halongonan, tu huta na margoar 
Epraim. Jadi disi ma Ibana mian rap dohot angka siseanna. 55 Alai jonok 
nama Paska ni Jahudi, jadi torop ma halak laho sian luat 1 nangkok tu 
Jerusalem, manguras dirina, patujolo ni Paska 1. 56 Jadi dilului nasida ma 
Jesus, angka jongjong ma nasida di bagas joro 1 masipandohan: Beha di 
rohamuna, na so ro do Ibana ulaning tu pesta 1? 57 Alai nunga dipatikkon 
angka sintua ni malim dohot angka Parise: Manang ise na umboto inganan 
ni Jesus, ingkon dipabotohon, asa dapot tangkuponnasida Ibana. 


12:1 Dung i onom ari nari asa dapot pesta Paska i, sahat ma Jesus tu huta 
Betania, na niinganan ni si Lasarus, na sinunggul ni Jesus sian na mate. 2 
Jadi dipauli nasida ma disi panganon ujuan di Ibana, si Marta do 
marhobasi, si Lasarus ma sada donganna mangan disi. 3 Gabe dibuat si 
Maria ma sahat 1 miak Nardus na arga na so marsaor, dimiahi ma pat ni 
Jesus, obukna ma dibahen mangalapu. Jadi digohi uap ni miak 1 ma bagas 
1. 4 Jadi sada sian angka siseanna, si Judas Iskariot na naeng manjehehon 
Ibana, mandok: 5 Boasa so ginadis miak 1 arga tolu ratus hupang, bahen 
silehonlehon nian di angka na pogos? 6 Alai ndada na pogos sinarihonna, 
umbahen na didok songon 1, panangko do ibana tahe, diusung do asiasi ni 
halak, ai tu ibana dipasahat puro 1. 7 Dung i ninna Jesus ma: Pasombu ma 
ibana, ai diparade do 1 hira tu ari hatatanomhi. 8 Ai tongtong do adong na 
pogos di tongatongamuna, alai anggo Ahu ndang tongtong di 
lambungmuna. 9 Dung 1 diboto torop sian halak Jahudi ma, naung disi 
Ibana, jadi ro ma tusi, ndada ala ni Jesus sambing; naeng idaonnasida do 
huhut si Lasarus, naung pinahehena 1 sian na mate. 10 Alai nunga ditahi 
angka sintua ni malim 1, naeng bunuonnasida nang si Lasarus. 11 Ai ala 
ibana do umbahen torop Jahudi laho tusi jala porsea di Jesus. 12 Dung 1 
torang ni arina 1 dibege halak natorop na ro tu pesta 1, na naeng ro ma 
Jesus tu Jerusalem. 13 Jadi dibuat nasida ma angka maremare, laho 
manomunomu Ibana huhut dijoujouhon: Hosianna! Pinanasupasu ma na ro 
marhite Goar ni Tuhan 1, Raja ni Israel! 14 Dung 1 dapot Jesus ma halode 
sada, 1 ma dihunduli, hombar tu na tarsurat: 15 "Unang ho mabiar, boru 
Sion; ida ma, Rajam do na ro, marsihundul di anak ni halode!" 16 Alai 
ndang diantusi angka siseanna 1 hian, dung pe marsangap Jesus, asa diingot 
nasida, naung marhahonaan tu Ibana do hape na tarsurat i ro di 
pambahenannasida tu Ibana. 17 Laos dihatindangkon natorop, angka na 
mandongani Ibana do, paboa naung jinouna 1 si Lasarus sian tanoman, laho 
manungguli ibana sian na mate. 18 Jadi ala naung dibege natorop 1 barita ni 
tanda na binahenna 1, umbahen na ditomu nasida Ibana. 19 Jadi didok 
angka Parise ma sama nasida: Diida hamu do, na so marniula na 
binahenmu, ai liat portibi on do paihutihut Ibana. 20 Alai adong ma deba 
halak Junani, dongan ni angka na nangkok 1, laho martangiang di ari raya 1. 


21 Jadi didapothon nasida ma si Pilippus na sian Betsaida na di Galilea, 
mangelehelek ibana, ninna ma: Tuannami, naeng do idaonnami Jesus! 22 
Dung i ro ma si Pilippus, dipaboa ma i tu si Andreas; dung 1 ro ma si 
Andreas rap dohot si Pilippus paboahonsa tu Jesus. 23 Gabe didok Jesus 
ma mangalusi nasida: Naung dapot ma tingkina, asa marsangap Anak ni 
jolma 1! 24 Na tutu situtu do na hudok on tu hamu: Ndang na ganda eme 1, 
molo so madabu tu tano Jala mate; dung pe mate, asa godang parbuena. 25 
Agoan hosa ma na marhamaolhon hosana, alai na mangkasogohon hosana 
di portibi on, 1 do na mangaramotisa sahat tu hangoluan salelenglelengna. 
26 Ahu ma diihuthon ganup na olo mangoloi Ahu; jala ia disi Ahu, disi ma 
dohot anak somangku. Pasangapon ni Ama 1 do ganup na mangoloi Ahu. 
27 Na bonsa do rohangku nuaeng; aha ma dohononku? Palua ma Ahu, 
Amang, sian tingki on? Alai tahe, ala ni i do umbahen na sahat tingki on tu 
Ahu. 28 Pasangap ma Goarmi, Amang! Dung 1 ro ma soara sian banua 
ginjang, mandok: Nunga hupasangap, laos pasangaponku do muse! 29 Jadi 
dung dibege, natorop 1 na jongjong disi, ninna nasida ma: Ronggur do 1. 
Angka na asing mandok: Adong do surusuruan ni Debata na mangkatai 
dohot Ibana. 30 Dung i ninna Jesus ma mangalusi nasida: Ndada ala ni 
Ahu, umbahen na ro soara ondeng; ala ni hamu do! 31 Nuaeng ma 
jumpang tingkina, asa diuhum portibi on; sipabalion ma nuaeng raja ni 
portibi on. 32 Anggo Ahu, dung dipatimbo Ahu sian tano on, taitonku do 
saluhut nasida tu Ahu! 33 Pangalaho m parmatena do dipatuduhon 
marhitehite hatana ondeng. 34 Asa dialusi natorop i ma Ibana: Hubege 
hami di surat ni patik 1, na mian do Kristus 1 ro di salelenglelengna; boasa 
dohononmu: Ingkon sipatimboon do Anak ni jolma 1? Ise do Anak ni jolma 
i, na nidokmi? 35 Dung 1 didok Jesus ma tu nasida: Satongkin nari nama 
Panondang 1 di hamu. Mardalan ma hamu, binsan di hamu dope 
Panondang 1, asa unang ditahopi na holom 1 hamu. Ianggo na mardalan di 
na holom, ndang diboto 1, manang dompak dia ibana laho. 36 Binsan di 
hamu dope Panondang i, porsea ma hamu disi, asa gabe anak ni 
Panondang 1 hamu! I ma dihatahon Jesus; dung 1 ditadingkon ma nasida 
laho martabuni. 37 Alai atik pe dipatupa Ibana angka tanda na sai godang 1 
di jolonasida, ndang porsea nasida di Ibana. 38 Asa sintong jumpang hata 


ni panurirang Jesaya na nidokna 1: "Tale Tuhan, tung ise ma na porsea di 
jamitanami; jala tangan ni Tuhan 1, di ise ma 1 torang tarida?" 39 Dibahen i 
ndang tarbahen nasida porsea; ai on do didok Jesaya muse: 40 "Nunga 
dipapitung Ibana matanasida, jala nunga dipatangkang rohanasida, asa 
unang marnida simalolongnasida jala unang mangantusi rohanasida, unang 
mulak nasida, unang malum nasida hubahen!" 41 Songon i ma didok 
Jesaya, ala diida hasangaponna 1 jala dihatahon taringot tu Ibana. 42 Nang 
sian angka partogi pe, adong do nian na nia na gabe porsea di Ibana, alai 
ndang diparhatopot nasida 1 ala ni angka Parise, asa unang bali nasida sian 
huria. 43 Ai holongan do rohanasida di hasangapon ni jolma, asa di 
hasangapon ni Debata. 44 Dung i joujou ma Jesus, ninna ma: Na porsea di 
Ahu, ndada Ahu na hinaporseaanna; na marsuru Ahu do dihaporseai disi. 
45 Na marnida Ahu, marnida na marsuru Ahu do. 46 Ahu do Panondang 
na ro tu portibi on, asa unang mian di na holom nasa na porsea di Ahu. 47 
Asa molo adong na umbege hatangku, gabe ndang diradoti, ndada Ahu 
manguhum ibana; ai ndada laho manguhum portibi on, na laho paluahon 
portibi on do, umbahen na ro Ahu. 48 Na mambolongkon Ahu jala na so 
manjalo hatangku, nunga adong na manguhum 1; hata na huhatahon, 1 do 
manguhum ibana di ari parpudi. 49 Ai ndang sian roharohangku Ahu 
marjamita, diaturhon Ama 1 na marsuru Ahu do sidohononku dohot 
sihatahononku. 50 Jala huboto, hangoluan na salelenglelengna do podana 1. 
Asa di sude hatangki, 1a 1 pandok ni Ama i tu Ahu, 1 do huhatahon. 


13:1 Mandapothon pesta Paska 1, nunga diboto Jesus, naung ro tingkina 
manadingkon portibi on, laho mandapothon Ama 1; gabe songon 
pangkaholongina di angka na di [bana na di portibi on, laos songon i do 
dihaholongi nasida ro di ujungna. 2 Di na mangan 1 nasida, nunga 
disuanhon sibolis 1 parjeheon tubagasan roha ni si Judas Iskariot, anak ni si 
Simon. 3 Jala diboto Jesus do, naung dipasahat Ama i saluhutna tu 
tanganna jala Ibana na ro sian Debata laho mulak ma tu Debata. 4 Gabe 
hehe ma Ibana sian na mangan 1, ditanggal ma ulosna, dibuat ma basahan, 
ditapolhon tu Ibana. 5 Diusehon ma aek tu sambong, dung 1 diburi ma pat 
ni angka siseanna, diapusi ma dohot basahan na tinapolhonna 1. 6 Dung 1 


sahat ma Ibana tu si Simon Petrus, jadi didok 1 ma mandok Ibana: Tung Ho 
ma, ale Tuhan, mamburi pathu? 7 Dung 1 ninna Jesus ma mangalusi ibana: 
Ndang diantusi ho pambahenankon na tu ho anggo nuaeng; muse pe 
botoonmu 1. 8 Dung 1 didok si Petrus ma tu Ibana: Matua tano on ndang 
burionmu pathu! Dung i ninna Jesus ma mangalusi ibana: Molo so 
burionku ho, ndang partohap ho di Ahu! 9 Dung i ninna si Simon Petrus 
ma: Ale Tuhan, unang ma holan pathu, dohot ma tangan dohot ulungku! 10 
Gabe didok Jesus ma tu ibana: Halak naung maridi 1, ndengkon be burion, 
ai nunga sude ibana ias. Naung ias do anggo hamu, alai ndang luhut hamu. 
11 Ai ditanda do sipasahat Ibana, umbahen na didok: Ndang saluhut hamu 
jas! 12 Asa dung diburi Jesus patnasida dipangke ma muse ulosna, hundul 
ma Ibana, didok ma tu nasida: Ai diantusi hamu do pambahenanki tu 
hamu? 13 Digoar hamu do Ahu Guru jala Tuhan, jadi ture do pandokmuna 
disi, ai i do Ahu tutu. 14 Asa molo Ahu, Tuhan jala Gurumuna, mamburi 
patmuna, tama ma nang hamu masiburian pat! 15 Ai sitiruon do hulehon tu 
hamu, asa dibahen hamu songon naung hubahen i tu hamu! 16 Na tutu 
situtu do na hudok on tu hamu: Ndang umbalga anak somang sian indukna, 
ndang sumurung suruan sian na marsuru ibana. 17 Molo diboto hamu 1, 
martua ma hamu mangulahonsa! 18 Ndada tu saluhut hamu hatangki, na 
hutanda do angka na hutodo 1. Alai naeng ma jumpang na nidok ni Surat 1: 
"Donganku sapanganan, 1 do manjungkangkon patna dompak Ahu!" 19 
Hupaboa 1 hian tu hamu, andorang so songgop dope; asa ia dung saut, 
gabe porsea hamu: Ahu do na nidok m hata 1. 20 Na tutu situtu do na 
hudok on tu hamu: Na manjangkon na husuru, Ahu do jinangkonna disi, 
alai nasa na manjangkon Ahu, manjangkon na marsuru Ahu do! 21 Asa 
dung didok Jesus hata ondeng, bonsa ma rohana, dung 1 dihatindangkon 
ma, ninna ma: Na tutu situtu do na hudok on tu hamu: Sahalak sian hamu 
na pasahathon Ahu! 22 Dung 1 masiberengan ma angka sisean 1, jut ma 
rohanasida, manang ise na nidokna disi. 23 Alai adong ma sada sian angka 
siseanna 1, na hundul jumonok tu Ibana, haholongan ni Jesus 1. 24 I ma 
dihilap si Petrus jadi ninna ma mandok ibana: Sungkun ma, ise 1 na nidokna 
i! 25 Jadi dipadonok ma tu lambung ni Jesus mandok tu Ibana: Tuhan, ise 
1? 26 Gabe dialusi Jesus ma: Ia tusi hulehon na santapik na husornophon 


on, 1 ma ibana! Jadi disornophon ma santapik, dilehon ma tu si Judas 
Iskariot anak ni si Simon. 27 Jadi dung dibondut 1, dibongoti sibolis i ma 
ibana. Dung 1 didok Jesus ma tu ibana: Humatop ma ula siulaonmi! 28 Alai 
ndang adong manang ise sian nasida na mangan 1, na umboto astuan ni na 
nidokna 1. 29 Ai ala di ibana puro 1, gabe dirimpu na deba, didokkon Jesus 
ibana manuhor na hasea tu pesta 1, manang marsilua tu na pogos. 30 Asa 
dung dijalo si Judas na santapik 1, pintor laho do ibana tu balian; alai 
borngin ma uju 1! 31 Jadi dung laho ruar ibana, didok Jesus ma: Na 
marsangap ma nuaeng Anak ni jolma 1, jala marsangap Debata di bagasan 
Ibana. 32 Molo marsangap Debata di bagasan Ibana, pasangapon ni 
Debata ma Ibana di bagasan dirina, jala tibu ma pasangaponna Ibana. 33 
Hamu angka anaha, sangombas nari nama Ahu rap dohot hamu; 
luluanmuna ma Ahu; alai songon naung hudok tu angka Jahudi: Ndang 
tarbahen hamu ro tu sitopotonki, laos 1 do hudok nuaeng tu hamu. 34 Patik 
na imbaru ma hulehon tu hamu: Naeng ma masihaholongan hamu; songon 
holong ni rohangku di hamu, naeng ma songon i dohot hamu 
masihaholongan. 35 Apala sian on ma tandaon ni halak saluhutna, hamu 
siseanku: Molo masihaholongan hamu. 36 Dung i ninna si Simon Petrus 
ma mandok Ibana: Tuhan, tudia ma Ho laho? Jadi ninna Jesus ma 
mangalusi: Ndang tarihuthon ho dope Ahu tu sitopotonki, anggo nuaeng; 
muse pe asa ihuthononmu Ahu! 37 Gabe ninna si Petrus ma mandok Ibana: 
Tuhan, boasa so tarihuthon ahu Ho nuaeng? Hosangku do lehononku 
humongkop Ho! 38 Dung 1 ninna Jesus ma mangalusi ibana: Hosam 
lehononmu humongkop Ahu? Na tutu situtu do na hudok on tu ho: Ndang 
dope martahuak manuk, nunga sanga tolu hali disoadahon ho Ahu! 


14:1 Unang ma bonsa rohamuna! Porsea ma hamu di Debata, jala porsea 
ma hamu di Ahu! 2 Torop do inganan di bagas ni Damang. Aut so 1, 
dohononku ma tu hamu: Na laho do Ahu mangarade inganan di hamu? 3 
Jala laho pe Ahu mangarade inganan di hamu, sai mulak do Ahu mangalap 
hamu, asa rap hamu dohot Ahu! 4 Jala diboto hamu do dalan tu inganan 
sitopotonki. 5 Dung 1 ninna si Tomas ma mandok Ibana: Ndang huboto 
hami, manang tudia Ho laho, Tuhan: Jala sian dia ma botoonnami dalan 1? 


6 Gabe didok Jesus ma tu ibana: Ahu do dalan 1 dohot hasintongan dohot 
hangoluan. Ndang adong na sahat tu Ama 1, ia so marhite sian Ahu. 7 
Anggo ditanda hamu Ahu, tandaonmuna do nang Damang 1. Olat ni on ma 
ditanda hamu Ibana jala diida hamu Ibana. 8 Gabe didok si Pilippus ma tu 
Ibana: Patuduhon tu hami Ama 1, ale Tuhan, asa sombu rohanami! 9 Jadi 
didok Jesus ma: Nunga pola na sai leleng Ahu rap dohot hamu, laos so 
ditanda ho dope Ahu, ale Pilippus. Na marnida Ahu, marnida Ama i do; 
boasa ma dohononmu: Patuduhon tu hami Ama 1? 10 Ndang porsea ho, 
Ahu di bagasan Ama 1 jala Ama 1 di bagasan Ahu? Apala sian 
roharohangku huhatahon hata angka na hudok tu hamu. Ama 1 na 
maringanan di bagasan Ahu, 1 do patulus angka ulaonna 1. 11 Porsea ma 
hamu di Ahu: Di bagasan Ama 1 do Ahu jala di bagasan Ahu do Ama 1; 
molo so 1, ala ni angka ulaon 1 ma hamu porsea! 12 Na tutu situtu do na 
hudok on tu hamu; Patupaon ni na porsea di Ahu do songon angka ulaon 
na huula 1, na sumurung sian i dope patupaonna tahe, ai na laho ma Ahu tu 
Damang. 13 Asa manang aha pangidoanmuna marhitehite Goarhu, 
patupaonku do, asa marsangap Ama i di bagasan Anak 1! 14 Molo 
dipangido hamu manang aha sian Ahu marhitehite Goarhu, patupaonku ma 
i! 15 Molo na holong rohamuna di Ahu, radotanmuna do angka patikku. 
16 Jala pangidoonku ma tu Ama 1, asa dilehon tu hamu sada Pangondian 
na asing, asa I mandongani hamu salelengna 1. 17 I ma Tondi hasintongan 
i, na so tarjalo portibi on, ai ndang duda jala ndang ditanda, alai ditanda 
hamu do Ibana, ai na rap ma Ibana dohot hamu jala di bagasan hamu ma 
Ibana. 18 Ndang tadingkononku hamu so marama; na ro ma Ahu 
mandapothon hamu. 19 Saotik nari nama, jadi ndang be idaon ni portibi on 
Ahu, alai idaonmuna do Ahu; ai na mangolu do Ahu, hamu pe mangolu 
do! 20 Di na sadari i ma botoonmuna, Ahu di bagasan Damang jala hamu 
di bagasan Ahu jala Ahu di bagasan hamu. 2! Manang ise na maniop 
angka patikki jala diradoti, 1 do na holong roha di Ahu. Alai dihaholongi 
Damang 1 do na holong roha di Ahu, Ahu pe, holong do rohangku di ibana 
Jala papataronku ma Ahu tu ibana. 22 Jadi didok si Judas ma (ndada si 
Iskariot 1): Dia do alana, Tuhan, umbahen na holan tu hami papataronmu 
dirim, ndada tu portibi on? 23 Dung 1 ninna Jesus ma mangalusi ibana: 


Ganup na holong roha di Ahu, radotan ni 1 do hatangki, jala haholongan ni 
Damang ma ibana, gabe ro ma Hami manopot ibana, maringanan 
tubagasan ibana. 24 Na so holong roha di Ahu, ndang radotan ni 1 
hatangku. Ndang Ahu nampuna hata na binegemuna i, Ama i na marsuru 
Ahu do! 25 I ma huhatahon tu hamu, tagan rap dope Ahu dohot hamu. 26 
Alai anggo Pangondian 1, 1 ma Tondi Parbadia, sisuruon ni Ama 1 
marhitehite Goarhu, ajarhonon jala paingothonon m I do tu hamu nasa na 
huhatahon i tu hamu! 27 Dame do hutinggalhon di hamu; dame na di Ahu, 
ido hulehon di hamu. Ndang songon pangalehon ni portibi on 
pangalehonku. Unang ma bonsa jala unang ma mabiar rohamuna! 28 
Nunga dibege hamu hatangku: Na laho ma Ahu, jala na ro do Ahu muse 
manopot hamu. Aut na holong rohamuna mida Ahu, las ma rohamuna, ala 
laho Ahu manopot Ama 1; ai umbalga do Damang asa Ahu. 29 Asa nunga 
hupaboa 1 hian tu hamu, andorang so jumpang dope, asa porsea hamu, 
dung songgop. 30 Ndang haru godang be hatahononku tu hamu, ai na ro 
ma raja ni portibi on; ndang adong dihana i nian di Ahu. 31 Alai naeng ma 
botoon ni portibi on, na holong do rohangku di Ama 1 jala sipasaut pandok 
ni Ama 1 do Ahu. Onpe, hehe ma hamu, laho ma hita sian on! 


15:1 Ahu do hau anggur na tutu, Damang do tukang porlak i. 2 Digotap 
do nasa rantingku na so marparbue, Jala dipaias do nasa na marparbue, asa 
ganda parbuena 1. 3 Nunga ias hamu binahen ni hata 1 na huhatahon tu 
hamu. 4 Sai mian di bagasan Ahu ma hamu, songon Ahu di bagasan hamu! 
Songon ranting 1, na so tarbahen marparbue anggo sian dirina, anggo so 
mian di hau anggur 1, laos songon i hamu, anggo so mian di bagasan Ahu 
hamu. 5 Ahu do hau anggur 1, hamu do ranting 1. Na mian di bagasan Ahu 
Jala Ahu di bagasan ibana, 1 ma na marparbuehon godang; ai ndang tarula 
hamu agia aha, anggo so mardongan Ahu. 6 Nasa na so mian di bagasan 
Ahu, dibolongkon do 1 songon ranting, na gabe masak; dung 1 dipalungguk, 
didanggurhon ma i tu api, jadi gor ma. 7 Molo mian hamu di bagasan Ahu, 
jala molo mian hatangki di bagasan hamu, jumpang hamu do manang dia 
pe dipangido rohamuna. 8 Marsangap ma Damang, molo marparbuehon 
na godang hamu jala gabe angka siseanku hamu. 9 Songon holong ni roha 


ni Damang di Ahu, songon 1 do holong ni rohangku di hamu. Mian ma 
hamu di bagasan holong ni rohangki! 10 Radoti hamu ma angka patikku; 1 
ma dalanna, asa mian hamu di bagasan holong ni rohangku: Songon Ahu 
pe na mangaradoti angka patik ni Damang, gabe mian di bagasan holong ni 
rohana. 11 Umbahen na huhatahon i tu hamu, asa di bagasan hamu halalas 
ni rohangki, jala asa gok halalas ni rohamuna. 12 On ma patikku: Naeng 
ma masihaholongan hamu, songon Ahu na mangkaholongi hamu. 13 Na 
sumeahon hosana humongkop angka alealena, 1 do parholong ni roha na so 
halompoan. 14 Alealengku ma hamuna, molo diula hamu na hupatikkon 1 
tu hamu. 15 Ndang hugoar be hamu anak somang, ai ndang diboto anak 
somang na niula ni indukna; aleale do hamu hudok, ai nunga hupabotohon 
tu hamu saluhutna na hubege sian Damang. 16 Ndada hamu mamillit Ahu; 
Ahu do mamillit hamu jala hupadiri hamu, asa laho hamu marparbue, jala 
asa mian parbuemuna 1; asa dilehon tu hamu nasa sipangidoonmuna sian 
Ama i marhitehite Goarhu. 17 On ma hupatikkon tu hamu. 
Masihaholongan ma hamu! 18 Molo dihosomi portibi on on hamu, boto 
hamu ma, naung jumolo Ahu dihosomi. 19 Aut na sian portibi on hamu, 
haholongan ni portibi on do dongamna. Alai ndang sian portibi on hamu. 
Ahu do tahe mamillit hamu sian portibi on; ala ni i do, umbahen na 
dihosomi portibi on hamu. 20 Ingot hamu ma hata naung hudok tu hamu: 
Ndang na umbalga anak somang sian indukna. Molo diburui nasida Ahu, 
buruanna do nang hamu; molo diradoti nasida hatangku, radotanna ma 
nang hatamu. 21 Alai songon 1 bahenonnasida tu hamu, ala ni Goarhu; ai 
ndang ditanda nasida na marsuru Ahu. 22 Aut so ro Ahu paboahonsa tu 
nasida, ndang mardosa nasida disi; alai nuaeng ndang adong be 
sidohononnasida mangkungkupi dosanasida. 23 Ganup na hosom roha di 
Ahu, hosom do roha ni 1 nang di Damang. 24 Aut unang huula angka ulaon 
di tongatonganasida, na so dung niula ni jolma, ndang mardosa nasida disi, 
alai nunga diida nasida 1, gabe dihosomi nasida nang Ahu, nang Damang. 
25 Alai naeng ma jumpang hata na tarsurat di patik ni uhumnasida: 
"Dihosomi nasida do Ahu, so adong alana!" 26 Asa ro ma Pangondian 1 
sisuruonku sian Ama 1 tu hamu, 1 ma Tondi hasintongan 1, na borhat sian 
Damang; I do na mangkatindangkon taringot tu Ahu. 27 Alai dohot ma 


hamu mangkatindangkon, ai donganku do hamu sian mulana 1. 


16:1 Asa unang targasip hamu, umbahen na huhatahon angka hata ondeng 
tu hamu. 2 Pabalionnasida do hamu sian huria. Na ro ma tingkina, gabe 
songon na mamele Debata do na mamusa hamu, anggo di rohana. 3 
Songon 1 do bahenonnasida, ala so ditanda nasida nang Ama 1, nang Ahu. 4 
Alai hupaboa 1 hian tu hamu, asa diingot hamu di hasosonggopna 1, naung 
huhatahon i tu hamu. Ai ndada sian mulana hupaboa 1 tu hamu, ala na rap 
dope hita. 5 Alai na laho ma Ahu nuaeng manopot na marsuru Ahu, jala 
ndang adong manang ise hamu manungkun Ahu: Na laho tudia do Ho? 6 
Lam dokdok tahe rohamuna, ala hudok songon i tu hamu. 7 Alai na 
mandok na tutu do Ahu tu hamu: Ulimuna do 1, 1a laho Ahu. Ai aut so laho 
Ahu, ndang na ro Pangondian 1 manopot hamu. Alai anggo laho Ahu, 
suruonku do Ibana tu hamu. 8 Anggo dung ro Ibana, ajaranna do portibi on 
taringot tu dosa dohot taringot tu hapintoron dohot taringot tu uhum. 9 
Anggo taringot tu dosa, 1 ma na so porsea nasida di Ahu. 10 Anggo 
taringot tu hapintoron, i ma na laho Ahu manopot Damang, jadi ndang be 
idaonmuna Ahu. 11 Anggo taringot tu uhum, 1 ma naung hona uhum induk 
ni portibi on. 12 Godang dope nian sidohononku tu hamu; alai ndang 
tarboan hamu dope 1 nuaeng. 13 Alai dung ro Tondi hasintongan na nidok 
ondeng, togihonon ni I do hamu tubagasan nasa hasintongan: Ai ndang 
adong sihatahononna sian sandirianna; na binegena, 1 do hatahononna 
baritahononna do tu hamu, na naeng masa dope. 14 Pasangaponna do Ahu, 
ai jaloonna do na di Ahu, laho mamaritahonsa tu hamu. 15 Saluhut na di 
Ama 1, di Ahu do 1, umbahen na hudok: Jaloonna do na di Ahu, laho 
mamaritahonsa tu hamu. 16 Satongkin nari nama, ndang idaonmuna be 
Ahu, dung 1 satongkin nari muse, idaonmuna ma Ahu. 17 Gabe 
masipandohan ma angka siseanna 1: Dia do astuan ni na nidokna 1 tu hita 
satongkin nari nama, ndang idaonmuna be Ahu; dung 1: Satongkin nari 
muse idaonmuna ma Ahu? 18 Jadi didok nasida ma: Dia do astuan ni hata: 
"Satongkin nari"? Ndang taboto lapatanna. 19 Mamoto ma Jesus, na naeng 
ro nasida manungkun Ibana, gabe didok ma tu nasida: Na masisungkunan 
do hamu taringot tu na hudok: Satongkin nari nama, ndang idaonmu be 


Ahu, dung 1: Satongkin nari muse, idaonmuna ma Ahu? 20 Na tutu situtu 
do na hudok on tu hamu: Na tumatangis ma hamu jala mangandungi, alai 
las ma roha ni portibi on, marsak do anggo rohamuna, alai muba ma arsak 
ni rohamuna gabe las ni roha. 21 Dokdok do roha ni boruboru laho 
manubuhon posoposona, ai naung songgop hasasangana. Alai dung tubu 
posoposo 1, ndang be diingot na porsuk 1, dibahen halalas ni rohana, ala 
naung tubu jolma i tu hasiangan on. 22 Di hamu pe nuaeng dok ni roha; 
alai idaonku do hamu muse, gabe las ma rohamuna disi, jala ndang buaton 
sian hamu halalas ni rohamuna 1. 23 Ndang sungkunonmuna be Ahu di na 
sadari 1. Na tutu situtu do na hudok on tu hamu: Nasa sipangidoonmuna tu 
Ama i, sai na lehononna do marhitehite Goarhu. 24 Rasirasa nuaeng ndang 
dope mangido hamu marhitehite Goarhu. Pangido hamu ma, asa manjalo 
hamu, asa gok halalas ni rohamuna! 25 Na marumpama do Ahu nasailaon 
mangkatai dohot hamu; alai ndang marumpama be Ahu di tingki na ro 1, ai 
disi ma patar baritahononku tu hamu taringot tu Ama 1. 26 Di na sadari 1 
ma hamu mangido marhitehite Goarhu, jala ndang pola Ahu mangondihon 
hamu tu Ama i. 27 Ai Ama i sandiri mangkaholongi hamu, ala naung 
holong rohamuna di Ahu, jala ala naung porsea hamu, Ahu borhat sian 
Debata. 28 Na borhat sian Ama 1 do Ahu ro tu portibi on; na manadingkon 
nama Ahu muse di portibi on, laho manopot Ama i. 29 Gabe didok angka 
siseanna 1 ma: Nuaeng pe, asa patar hatam; ndang songon umpama be na 
nidokmi. 30 Huboto hami do nuaeng, saluhutna do diboto Ho, ndengkon 
adong na manungkun Ho. Dibahen 1 ma umbahen na porsea hami, naung 
borhat sian Debata do Ho. 31 Jala dialusi Jesus ma nasida: Porsea ma 
hamu nuaeng? 32 Na ro ma tingkina, Jala nunga ro 1 nuaeng, jadi marserak 
ma hamu, ganup masitondong dalanna, tadingkononmuna ma Ahu punjung; 
alai ndang punjung Ahu tahe, a1 Ama 1 do donganku. 33 Asa mardame 
hamu di bagasan Ahu, umbahen na huhatahon angka 1 tu hamu. 
Haporsuhon do jambarmuna di portibi on, alai pos ma rohamuna: Nunga 
talu hubahen portibi on. 


17:1 Ima didok Jesus; dung 1 manaili ma Ibana dompak ginjang mandok: 
Ale Amang, nunga dapot tingkina: Parsangapi ma Anakmu, asa 


dipasangap Anakmi Ho! 2 Songon naung nilehonmi tu Ibana huaso 
mangarajai nasa daging, asa dilehon hangoluan na salelenglelengna tu 
saluhut jolma na nilehonmi tu Ibana. 3 Alai na mananda Ho, Debata na 
sasada 1, na sintong i, dohot Jesus Kristus na sinurum, 1 do hangoluan na 
salelenglelengna. 4 Nunga hupasangap Ho di tano on, ai nunga hupasidung 
ulaon na nilehonmi siulaonku. 5 Nuaeng pe, parsangapi ma Ahu tu 
lambungmi, Amang, songon sangaphu tagan di lambungmi Ahu, andorang 
so adong dope hasiangan on. 6 Nunga hupapatar Goarmi tu jolma angka 
na nilehonmi tu Ahu sian portibi on. Ho hian do nampuna nasida, Jala 
dilehon Ho do nasida tu Ahu; diradoti nasida do hatami. 7 Nunga diboto 
nasida, na sian Ho do saluhutna na nilehonmi tu Ahu. 8 Ai nunga 
hupasahat tu nasida angka hata na nilehonmi tu Ahu jadi dijangkon nasida 
do, gabe diboto nasida situtu, Ahu borhat sian Ho, jala nunga porsea 
nasida, Ho do marsuru Ahu. 9 Ndang apala portibi on hutangiangkon, 
nasida on do, angka na nilehonmi tu Ahu, ai Ho do nampuna nasida. 10 
Jala nasa na di Ahu, na di Ho do 1, jala na di Ho, na di Ahu do 1, jala nunga 
marsangap Ahu di bagasan nasida. 11 Ndang di portibi on be Ahu tu 
joloan on, di portibi on do anggo nasida, na ro do Ahu manopot Ho. Ale 
Amang na badia, ramoti ma nasida di bagasan Goarmu, angka na 
nilehonmi tu Ahu, asa sada nasida songon Hita! 12 Saleleng rap Ahu 
dohot nasida, Ahu do mangaramoti nasida di bagasan Goarmu na 
nilehonmi tu Ahu jala hujagai, gabe ndang adong na mago sian nasida, ia 
so holan anak jea 1, asa jumpang hata ni Surat i. 13 Alai na ro ma Ahu 
nuaeng manopot Ho, di portibi on dope Ahu, di na hudok songon 1, asa di 
bagasan nasida rimpas halalas m roha na di Ahu i. 14 Nunga hulehon 
hatami tu nasida: dihosomi portibi on do nasida, ai ndang sian portibi on 
nasida, songon Ahu na so sian portibi on. 15 Ndang apala hupangido, 
taitonmu nasida sian portibi on; alai naeng ma ramotanmu nasida 
maralohon na jahat 1. 16 Ndang na sian portibi on nasida, songon Ahu na 
so sian portibi on. 17 Parbadiai ma nasida di bagasan hasintongan, hatami 
do hasintongan 1. 18 Songon parsurum di Ahu tu portibi on, songon 1 do 
husuru nasida tu portibi on. 19 Huparbadiai do diringku humongkop 
nasida, asa gabe badia nang nasida binahen ni hasintongan 1. 20 Alai ndang 


holan nasida hutangiangkon, dohot do angka na naeng porsea dope di Ahu, 
tinogu ni hatanasida: 21 Asa sada nasida saluhutna; songon Ho, ale 
Amang, di bagasan Ahu jala Ahu di bagasan Ho, songon 1 ma nang nasida 
di bagasan Hita, asa porsea portibi on, Ho marsuru Ahu. 22 Nunga 
hulehon tu nasida hasangapon na nilehonmi tu Ahu, asa sada nasida 
songon Hita na sada roha i. 23 Ahu ma di bagasan nasida jala Ho di 
bagasan Ahu, asa sun denggan hasadaomnasida, gabe diboto portibi on, Ho 
marsuru Ahu jala holong roham di nasida songon holong ni roham di Ahu. 
24 Ale Amang, naeng ma di rohangku, ia disi Ahu, disi ma dohot angka na 
nilehonmi tu Ahu, asa diida nasida hasangapon na di Ahu, na nilehonmi tu 
Ahu; ai holong do roham di Ahu, jumolo asa ojak portibi on. 25 Ale 
Amang na bonar: So ditanda portibi on pe Ho, anggo Ahu, hutanda do Ho, 
jala diboto angka on, Ho do marsuru Ahu. 26 Nunga hupabotohon tu 
nasida Goarmi, jala pabotohononku dope, asa di bagasan nasida holong ni 
rohami na di Ahu, jala asa Ahu di bagasan nasida. 


18:1 Jadi dung didok Jesus songon i, ruar ma Ibana rap dohot angka 
siseanna tu ipar ni aek Kidron. Adong ma disi sada porlak, tusi ma laho 
Ibana dohot angka siseanna 1. 2 Alai diboto si Judas siparjehe 1 do inganan 
1, al jotjot do marpungu tusi Jesus dohot angka siseanna. 3 Ia si Judas 1, 
diarahon ma angka soldadu dohot angka naposo ni sintua ni malim, 
didapothon ma tusi, mantat sulusulu, palito dohot sinjata. 4 Diboto Jesus 
do saluhut na naeng songgop tu Ibana, jadi ruar ma Ibana, didok ma tu 
nasida: Ise do na jinalahanmuna 1? 5 Gabe ninna nasida ma mangalusi 
Ibana: Jesus, halak Nasaret 1 do! Dung i ninna Jesus ma mandok nasida: 
Ahu do i! Alai dohot do si Judas siparjehe 1 jongjong di lambungnasida. 6 
Asa dung didok tu nasida: Ahu do 1, sumurut ma nasida, angka 
martinggangan ma tu tano. 7 Dung 1 diulahi ma manungkun nasida: Ise do 
na niluluanmuna? Jadi didok nasida ma: Jesus, halak Nasaret 1 do. # Dung 
1 ninna Jesus ma mangalusi: Nunga hupaboa tu hamu: Ahu do 1. Asa molo 
Ahu dilului hamu, loas hamu ma laho angka on! 9 Ai naeng do jumpang 
hata na nidokna 1: Ndang adong na mago hubahen agia sada sian angka na 
nilehonmi tu Ahu. 10 Ia si Simon Petrus marpodang do, 1 ma disintak jadi 


ditampulhon ma tu naposo ni sintua ni malim 1, jadi dipisikkon ma 
pinggolna siamun; si Malkus do goar ni naposo 1. 11 Dung 1 ninna Jesus 
ma mandok si Petrus: Pasarung podangmi! Nda inumonku siinumon na 
nilehon ni Ama 1 tu Ahu? 12 Dung 1 ditangkup angka soldadu dohot 
induknasida ro di angka naposo ni Jahudi ma Jesus, jala diihoti. 13 Jadi 
ditogihon ma Ibana jumolo tu si Hannas, 1 ma simatua ni si Kayapas, sintua 
ni malim di na sataon i. 14 I ma si Kayapas, naung mandok tu angka 
Jahudi: Dengganan do mate sada halak humongkop, bangso 1. 15 Alai 
diihuthon si Simon Petrus dohot sisean na sada nari ma Jesus. Na 
masitandaan sisean na sada 1 dohot sintua ni malim 1, jadi bongot ma ibana 
rap dohot Jesus tu alaman ni malim i. 16 Alai jongjong do si Petrus 
tartungkan balian di lambung pintu 1. Jadi ruar ma sisean na sada 1, na 
masitandaan dohot sintua ni malim 1, mangkatai dohot boruboru sijaga 
pintu, gabe ditogihon ma si Petrus tubagasan. 17 Dung 1 ninna boruboru 
sijaga pintu i ma mandok si Petrus: Nda ho sada sian angka sisean ni 
Halak an? Jadi didok ma: Ndang i ahu! 18 Alai na jongjong do disi angka 
naposo dohot angka opas mansusudu di pansusuduan na niopannasida 
dibahen ngalina 1. Jadi rap dohot nasida ma jongjong si Petrus disi 
mansusudu. 19 Alai disungkun sintua ni malim i ma Jesus taringot tu angka 
siseanna dohot taringot tu podana 1. 20) Jadi dialusi Jesus ma ibana, ninna 
ma: Patar do hatangki di hatoropan. Na tongtong do Ahu mangajari 
nasailaon di bagasan parguruan nang di bagas joro pe, parpunguan ni 
saluhut Jahudi; ndang adong manang aha huhatahon marsibuni. 21 Boasa 
Ahu disungkun ho? Nasida naung umbege hatangki, i ma sungkun! Ai 
diboto nasida do na huhatahon i. 22 Dung didok Jesus songon 1, dipastap 
sada opas na jongjong disi ma Ibana, huhut ma didok: Songon 1 do 
pangalusim di sintua ni malim 1? 23 Dung 1 ninna Jesus ma mangalusi 
ibana: Ia na hurang na hudok, hajongjongkon hurangna, alai anggo na hona 
do, boasa pastaponmu Ahu? 24 Asa disuru si Hannas ma Ibana naung tinali 
1 tu sintua ni malim si Kayapas. 25 Laos na jongjong dope disi si Simon 
Petrus mansusudu, gabe didok nasida ma mandok ibana: Nda dohot do ho 
sada sian siseanna? Jadi mamorso ma ibana, ninna ma: Nda tung 1 ahu! 26 
Dung i didok sahalak naposo ni malim, sisolhot ni nampuna pinggol na 


pinisikkon ni si Petrus i ma: Nda huida ho rap dohot Ibana di porlak 1? 27 
Jadi diporso si Petrus ma muse, dung 1 pintor martahuak ma manuk. 28 
Asa ditogihon nasida ma Jesus sian jolo ni si Kayapas tu kantor. Alai sogot 
ma 1 manogot 1. Ndang na bongot anggo nasida tu kantor, asa unang 
tarsubang nasida laho manganhon Paska 1. 29 Gabe ruar ma si Latus 
mandapothon nasida, didok ma: Pangaluan dia do diboan hamu dompak 
Halak an? 30 Dung 1 ninna nasida ma mangalusi: Aut unang sibahen na 
jahat Halak on, ndang tagamon pasahatonnami Ibana tu ho. 31 Gabe ninna 
si Latus ma mandok nasida: Boan hamu ma Ibana, uhumi hamu ma Ibana 
marguru tu adatmuna. Alai ninna angka Jahudi ma mandok ibana: Ndang 
jadi pusaonnami manang ise. 32 Jumpang ma disi na nidok ni Jesus, uju 
pinaboana 1 hian pangalaho ni parmatena. 33 Jadi dibongoti si Latus muse 
kantorna, dijou ma Jesus, didok ma tu Ibana: Atehe, Ho do raja ni Jahudi? 
34 Ro ma alus ni Jesus: Na sian roham do na nidokmi, manang na nidok ni 
halak do 1 tu ho taringot tu Ahu? 35 Gabe dialusi si Latus ma: Ai halak 
Jahudi do ahu? Bangsomi dohot angka sintua ni malim i do pasahathon Ho 
tu ahu. Aha do na binahenmu? 36 Jadi dialusi Jesus ma: Ndang sian portibi 
on harajaonku. Aut sian portibi on harajaonku, ndang tarbahen so mangalo 
angka naposongki, asa unang sahat Ahu tu angka Jahudi, alai ndang 
sisongon 1 harajaonki. 37 Dung i ninna si Latus ma mandok Ibana: Asa raja 
do Ho? Jadi ninna Jesus ma mangalusi: Songon na nidokmi ma tutu. Raja 
do Ahu! Umbahen na tubu Ahu jala umbahen na ro Ahu tu portibi on, asa 
huhatindangkon hasintongan 1. Ganup na sian hasintongan 1 tangihonon ni 1 
do soarangku. 38 Jadi ninna si Latus ma mandok Ibana: Aha ma 1, 
hasintongan 1? Jadi dung didok sisongon 1, ruar ma ibana muse manopot 
angka Jahudi mandok tu nasida: Ndang jumpang ahu manang dia salana. 
39 Alai tahe, somal hupalua sada halak tu hamu jumpa Paska 1. Anggo na 
lehet di rohamu, hupalua ma raja ni Jahudi 1 tu hamu? 40 Gabe dijouhon 
nasida ma muse: Unang Ibana; si Barabas ma! Alai partodos do anggo si 
Barabas. 


19:1 Dung 1 ditogu si Latus ma Jesus, didokkon ma linsingan. 2 Jadi 
didandani angka soldadu ma sungsang duri bahen tumpal, diampehon ma 1 


tu uluna, baju dapdap ma dialithon tu dagingna. 3 Dung i ro ma nasida tu 
jolona mandok: Tabi di Ho, ale raja ni Jahudi! Laos dipastapi ma Ibana. 4 
Dung 1 ruar ma muse si Latus, didok ma tu angka Jahudi: Ida hamu ma, 
hutogihon do Ibana tu jolomuna, asa diboto hamu, na so adong jumpang 
ahu salana. 5 Laos ruar ma Jesus manjujung sungsang duri jala marbaju 
dapdap. Jadi didok si Latus ma tu nasida: Ida hamu ma Jolma 1! 6 Asa 
dung diida angka sintua ni malim dohot angka naposo Ibana, dijouhon 
nasida ma: Parsilangkon, parsilangkon ma Ibana! Dung 1 didok si Latus ma 
tu nasida: Boan hamu ma Ibana, parsilangkon hamu ma; ai ndang jumpang 
ahu salana. 7 Gabe dialusi angka Jahudi ma Ibana, ninna ma: Marguru tu 
patiknami ingkon marutang hosa Ibana, ai dibahen do dirina Anak ni 
Debata. 8 Umbege 1 si Latus lam ganda ma biarna. 9 Dung 1 diulahi muse 
tu kantorna, didok ma tu Jesus: Sian dia do Ho? Alai ndang dialusi Jesus 
ibana. 10 Dung 1 didok si Latus ma tu Ibana: Ndang angkupanmu ahu 
mangkatai? Ndang diboto Ho, marhuaso ahu paluahon Ho, jala marhuaso 
pasilangkon Ho? 11 Jadi dialusi Jesus ma: Ndang adong huasom mangago 
Ahu, aut unang nilehon i tu ho sian ginjang. Dibahen 1 gumodang do dosa 
ni na pasahathon Ahu tu ho. 12 Jadi olat ni i ma dilului si Latus dalan 
paluahon Ibana. Alai manjoujou ma angka Jahudi, ninna do: Molo dipalua 
ho On, ndang aleale ni Kesar ho! Ai na mangalo Kesar 1 do ganup na 
mambahen dirina raja. 13 Asa dung dibege si Latus hata 1, ditogihon ma 
Jesus haruar, laos hundul ma ibana di habangsa paruhuman na di inganan 
na margoar: Pantar batu, alai anggo di hata Heber: Gabbata. 14 I ma na 
masa di ari parhobasan Paska, mareak hos ni ari. Dung 1 didok ma tu 
angka Jahudi: Ida hamu ma rajamuna! 15 Alai digogo nasida ma 
manjouhon: Padao, padao ma I: Parsilangkon ma Ibana! Dung i didok si 
Latus ma tu nasida: Parsilangkononku ma rajamuna? Jadi dialusi angka 
sintua ni malim ma: Ndang adong rajanami dungkon ni Kesar 1! 16 Dung 1 
dipasahat ma Ibana tu nasida, asa di parsilangkon; jadi dijalo nasida ma 
Jesus. 17 Laos Ibana do mamorsan hau pinarsilang 1, laho tu inganan na 
margoar partangkurahan; Golgata do goarna anggo di hata Heber. 18 Disi 
ma diparsilangkon nasida Ibana rap dohot dua halak na asing di 
lambungna, angkup be; di tongatonga ma 1a Jesus. 19 Alai disurat si Latus 


ma sada boaboa, dipalohot ma i tu hau 1. On do hatana: Jesus, halak 
Nasaret, raja ni Jahudi! 20 Jadi torop ma Jahudi na manjaha boaboa 1, ai 
jonok tu huta 1 do hapajalan ni Jesus, Jala tarsurat do i di hata Heber, di 
hata Rom dohot di hata Junani. 21 Dung i didok sintua ni angka Jahudi ma 
tu si Latus: Unang surat 1: Raja ni Jahudi, alai na nidokna 1 ma nian: Ahu 
do raja ni Jahudi! 22 Dung 1 dialusi si Latus ma: Na husurat 1, naung 
sinurat do i! 23 Asa dung diparsilangkon angka soldadu 1 Ibana, dibuat 
nasida ma angka abitna, diparopat ma 1, di ganup soldadu sabagian be, 
dungkon ni sampesampena. Anggo sampesampe 1 ndang marpanjaruman, 
na ditonun sambing do 1. 24 Gabe masipandohan ma nasida: Unang ma 
taribahi on, martondung ma hita taringot tusi, manang di ise 1. Jadi 
jumpang ma Surat i, na mandok: "Dibagi nasida do abithu; tondung do 
didabu taringot tu sampesampengku." Asa songon1 do pambahen ni angka 
soldadu. 25 Dung 1 jongjong ma di lambung ni Jesus na di hau pinarsilang 1 
inana dohot paribanna dohot si Maria ni si Kleopas dohot si Maria 
Magdalena. 26 Anggo Jesus, dung diida, disi inana 1 dohot sisean 
haholongan ni rohana di lambungna, didok ma tu inana 1: Ndi ma, inang, 
anakmi! 27 Dung i didok ma tu sisean 1: Ndi ma, inangmi! Jadi olat ni 1 ma 
dijangkon sisean 1 ibana tu jabuna. 28 Jadi dung diboto Jesus, naung 
marujung saluhutna, asa jumpang na tarsurat 1, ninna ma: Mauas Ahu! 29 
Jadi adong ma disi isian ni tuak na asom, jadi dibutongi nasida ma limut 
tubagasan tuak na asom 1, dipalohot ma i tu sada tolong, laho 
manurdukkon tu pamanganna. 30 Jadi dung dyalo Jesus na asom 1, ninna 
ma: Nunga marujung! Dung 1 dipaunduk ma uluna, pasahathon tondina. 31 
Ala tongon ari parhobasan ni pesta na balga, naeng ma unang di hau 
pinarsilang angka bangke di ari Sabbat i; ala ni 1 dipangido angka Jahudi 
ma tu si Latus, asa disuru na mangarosak haehaenasida jala dipaijur. 32 
Gabe ro ma angka soldadu 1, dirosak ma haehae ni na parjolo 1, songon 1 
do donganna na rap tarsilang dohot Jesus. 33 Alai dung sahat nasida tu 
Jesus, diida ma naung sanga mate Ibana, gabe ndang dirosak be haehaena. 
34 Alai ditullangkon sada sian angka soldadu 1 ma mundimundina tu 
andora ni Jesus; jadi manigor puas ma sian i mudar mardongan aek. 35 Na 
marnidasa 1 do na mangkatindangkon 1, jala sintong do na 


hinatindangkonna 1. Ibana do umboto sintong ni na nidokna 1, asa anggiat 
dohot hamu porsea. 36 Ai na masa do 1, asa jumpang na tarsurat 1, na 
mandok: "Ndang jadi ponggolon holiholina!" 37 Jala surat na asing muse 
mandok: "Berengonnasida do na tinullangnasida 1!" 38 Dung salpu 1 
dipangido si Josep na sian Arimatea ma tu si Latus, paijuronna bangke ni 
Jesus. Sisean ni Jesus do ibana, alai marsibuni do ala m biarna mida angka 
Jahudi. Jadi dioloi si Latus ma i. Dung i ro ma ibana, dipaijur ma 
bangkena. 39 Alai ro ma nang si Nikodemus, 1 ma naung ro manopot Jesus 
bornginborngin najolo, diboan ma mir na marsaor aloe arga saratus hati. 40 
Dung 1 dibuat nasida ma bangke mi Jesus, dibaluti ma tu dagangan rap 
dohot na hushus 1 mangihuthon adat pananomon ni Jahudi. 41 Alai adong 
ma mardonokkon hapajalanna i sada porlak, jala di bagasan porlak i adong 
sada tanoman na imbaru, na so dung hapeahan ni manang ise dope. 42 Asa 
tusi nama dipeakkon nasida Jesus, siala ari parhobasan ni Jahudi; ai jonok 
do tanoman 1. 


20:1 Dung 1 di ari parjolo dung salpu ari Sabbat, laho ma si Maria 
Magdalena sogot di na holom 1 dope tu tanoman 1, jadi diida ma, naung 
dihindat batu 1 sian tanoman i. 2 Gabe marlojong ma ibana manopot si 
Simon Petrus dohot sisean na sada nari, haholongan ni roha ni Jesus, 
paboahon tu nasida: Nunga dibuat na mambuat Tuhan i sian tanomanna; 
ndang binoto, manang tudia ditaruhon. 3 Jadi borhat ma si Petrus dohot 
sisean na sada nari, jadi sahat ma nasida tu tanoman 1. 4 Na rap marlojong 
do na dua 1, gabe marhajoloan do sisean na sada, na humatop sian si 
Petrus, gabe parjolo ma ibana sahat tu tanoman 1. 5 Jadi dipaunduk ma 
dirina, diida ma peak angka pangalilit; alai ndang bongot ibana. 6 Ro ma 
nang si Petrus sian pudina; dibongoti ma tanoman 1 jadi diida ma peak 
angka pangalilit 1. 7 Anggo sekka panaputi ni uluna ndang rap dohot angka 
pangalilit 1, pulik do dibalun tu ingananna. 8 Disi pe asa bongot nang sisean 
na sada, naung parjolo sahat tu tanoman 1, dipanotnoti, gabe porsea ma 
ibana. 9 Ai ndang dope diantusi nasida hata ni Surat 1 na mandok: Ingkon 
hehe Ibana sian na mate. 10 Asa muli ma sisean na dua 1. 11 Laos jongjong 
do si Maria dibalian ni tanoman 1 tumatangis, jadi di partangisna 1 


dipaunduk ma ibana dompak tanoman 1. 12 Gabe diida ma hundul disi 
surusuruan dua, parabit na marlinanglinang; na sada tartungkan julu on, na 
sada nari tartungkan inganan ni pat ni hapeahan ni bangke ni Jesus. 13 
Didok nasida ma tu ibana: Boasa tangis ho, inang? Jadi dialusi ma nasida: 
Dibuat na mambuat do Tuhanki, ndang huboto, manang na tudia ditaruhon. 
14 Mandok songon 1, humusor ma ibana dompak pudi, gabe diida ma 
Jesus jongjong disi, alai ndang ditanda. 15 Dung 1 didok Jesus ma tu ibana: 
Boasa tangis ho, inang? Ise dilului ho? Jadi dirimpu rohana ma, tukang 
porlak 1 Ibana, gabe didok ma tu Ibana: Anggo hamu do mambuat Ibana, 
paboa hamu ma tu ahu, manang na tudia ditaruhon hamu asa hualap Ibana! 
16 Dung 1 didok Jesus ma tu ibana: Maria! Jadi didompakkon si Maria ma 
Ibana huhut mandok: Ale Guru! (Rabbuni, anggo di hata Heber). 17 Jala 
didok Jesus ma tu ibana: Unang Ahu jama; ai ndang dope nangkok Ahu tu 
Ama 1. Alai laho ma ho tu angka anggingki, dok ma tu nasida: Na laho 
nangkok ma Ahu tu Damang jala Amamuna, tu Debatangku jala 
Debatamuna. 18 Dung 1 laho ma si Maria Magdalena, dibaritahon ma tu 
angka sisean 1: Nunga huida Tuhan 1, jala angka on do hatana tu ahu. 19 
Jadi dung bot ari, di ari parjolo dung salpu ari Sabbat, di naung sordak 
angka pintu ni inganan ni angka sisean 1, ala ni biar ni rohanasida mida 
angka Jahudi, ro ma Jesus jongjong tu tongatonganasida, jadi didok ma tu 
nasida: Dame ma di hamu! 20 Jadi dung didok songon 1, dipatuduhon ma 
tanganna dohot andorana tu nasida, gabe las ma roha ni angka sisean 1, ala 
naung diida nasida Tuhan i. 21 Dung 1 diulahi Jesus ma mandok tu nasida: 
Dame ma di hamu! Songon sinuru ni Ama i Ahu, suruonku hamu. 22 Jadi 
dung didok songon i, mangombus ma Ibana dompak nasida, huhut ma 
didok: Jalo hamu ma Tondi Parbadia! 23 Molo disesa hamu dosa ni 
manang ise, naung sesa ma i, molo dipahot hamu dosa ni manang ise, hot 
do 1. 24 Alai anggo si Tomas, sada sian na sampuludua 1, na margoar 
Linduat, ndang rap dohot nasida, di na ro 1 Jesus. 25 Gabe didok angka 
donganna sisean ma tu ibana: Nunga huida hami Tuhan 1! Alai dialusi ma 
nasida: Na so tupa porsea ahu, molo so huida di tanganna i bogas ni labang 
1, laos dijama jarijaringku bogas ni labang 1, jala ia so dijama tanganku 
andorana 1. 26 Dung salpu ualu borngin, pungu ma muse angka sisean 1 di 


bagasan, rap dohot si Tomas. Dung i ro ma Jesus, di na sordak 1 angka 
pintu, jongjong tu tongatonganasida, didok ma: Dame ma di hamu! 27 
Dung 1 didok ma tu si Tomas: Boan tu on jarijarimi jala ida ma tanganku! 
Surdukkon ma tanganmi manjama andorangku! Unang ganggu roham; sai 
porsea ma ho! 28 Gabe ninna si Tomas ma mangalusi Ibana: Tuhanku jala 
Debatangku! 29 Jadi didok Jesus ma tu ibana: Ala diida ho Ahu, umbahen 
na gabe porsea ho. Martua ma angka na porsea, atik pe so diida! 30 
Godang dope tanda angka na asing na pinatupa ni Jesus di jolo ni angka 
siseanna, angka na so sinurat di buku on. 31 Alai umbahen na sinurat angka 
on, asa porsea hamu, Jesus do Kristus, Anak ni Debata, jala asa hamu 
angka na porsea i dapotan hangoluan marhitehite Goarna. 


21:1 Dung 1 dipatuduhon Jesus ma Ibana muse tu angka siseanna di 
topitao Tiberias. Jala songon on do pangalahona: 2 Pungu ma si Simon 
Petrus dohot si Tomas na margoar Linduat, angkup ni 1 si Natanael sian 
Kana na di Galilea dohot angka anak ni si Sebedeus, rap dohot dua nari 
sian angka siseanna 1. 3 Gabe ro ma hata ni si Simon Petrus tu nasida: 
Laho ma ahu mardengke. Jadi didok nasida ma tu ibana: Dohot ma hamu! 
Laos borhat ma nasida, bongot ma tu parau, alai ndang dapot nasida agia 
aha di na saborngin 1. 4 Alai di na torang ari, jongjong ma Jesus di pasir, 
alai ndang ditanda angka sisean 1 Ibana. 5 Jadi didok Jesus ma tu nasida: 
Ndang adong dengkemuna, ale angka anaha, nanggo saotik? Jadi ro ma 
alusnasida: Ndang adong! 6 Dung 1 didok ma tu nasida: Sampakkon hamu 
ma jalamuna tu siamun ni parau i, asa dapotan hamu! Jala disampakkon 
nasida ma, gabe ndang tartait nasida be jala 1 dibahen godang ni dengke 1. 
7 Dung i didok sisean haholongan ni roha ni Jesus i ma tu si Petrus: Tuhan 
i do i! Jadi dung dibege si Simon Petrus, Tuhan i do i hape, dialithon ma 
abitna, ai ndang marabit hian ibana; dung 1 ditimbung ma tu tao 1. 8 Alai 
marparau do angka donganna sisean i sahat, huhut sumarat jala na marisi 
dengke 1, ai ndang sadia dao nasida sian darat 1, arga duaratus elak nama. 
9 Jadi dung sahat nasida ro di darat, diida ma gara disi dohot dengke peak 
di ginjangna, angkup ni roti. 10 Dung 1 didok Jesus ma tu nasida: Boan 
hamu ma tu on deba dengke sian angka na dapot hamu nangkin! 1 1 Gabe 


manaek ma si Petrus tu parau, disarat ma jala i tu darat, gok dengke na 
balga, saratus limapulu tolu toropna; atik pe na sa i toropna, ndang na 
maribak jala 1. 12 Jadi didok Jesus ma tu nasida: Ro ma hamu mangan! 
Alai ndang adong manang ise sian angka sisean 1, na hum roha manise 
Ibana: Ise do Ho? Ai diboto be, Tuhan 1 do Ibana. 13 Asa ro ma Jesus, 
dibuat ma roti 1, diparlehon ma tu nasida, angka dengke 1 pe songoni do. 
14 I ma patoluhalihon dipatuduhon Jesus Ibana tu angka siseanna, dung 
hehe Ibana sian angka na mate. 15 Asa dung mangan nasida, didok Jesus 
ma tu si Simon Petrus: Ale Simon, anak mi si Jonas, humolong do roham di 
Ahu sian angka on? Jadi didok ma tu Ibana: Olo, Tuhan; diboto Ho do 
holong ni rohangku di Ho! Jadi didok Jesus ma tu ibana: Parmahan 1 ma 
anak m birubirungku! 16 Dung 1 ninna muse ma paduahalihon: Simon, anak 
ni si Jonas, holong do roham di Ahu? Jadi didok ma tu Ibana: Olo, Tuhan; 
diboto Ho do holong ni rohangku di Ho! Dung i didok ma tu ibana: 
Parmahan i ma angka birubirungku! 17 Dung i didok ma patoluhalihon tu 
ibana: Simon, anak ni si Jonas, holong do roham di Ahu? Jadi marsak ma 
roha ni si Petrus, ala patoluhalihon didok tu ibana: Holong do roham di 
Ahu? Jadi didok ma tu Ibana: Saluhutna, ale Tuhan, diboto Ho; Ditanda 
Ho do holong ni rohangku di Ho! Dung 1 didok Jesus ma tu ibana: 
Parmahan 1 ma angka birubirungku! 18 Na tutu situtu do na hudok on tu 
ho: Andorang umposo dope ho, ho do mangkohosi dirim, laho manopot 
lomo ni roham; alai dung matua ho, surdukkononmu ma tanganmu, jadi 
hohosan ni na leban ma ho jala togihononna ma ho tu na so hinalomohon ni 
roham. 19 Alai marhite sian hatana ondeng dipalumba do ibana, manang 
songon dia parmatena laho pasangaphon Debata. Jadi dung didok songon 
i, ninna ma mandok ibana: Ihuthon ma Ahu! 20 Dung 1 humusor ma si 
Petrus jadi duda ma mangihut sisean haholongan ni roha ni Jesus, 1 ma na 
hundul jumonok tu Jesus di na marsipanganon 1, laos ibana do na 
manungkun uju 1: Ise do 1, Tuhan, na manjehehon Ho? 21 Asa dung diida si 
Petrus ibana, ninna ma mandok Jesus: Beha ma halak on, Tuhan? 22 Gabe 
didok Jesus ma tu ibana: Molo na lomo rohangku, naeng mian ibana, 
paima ro Ahu, ndang na ro di ho 1, asal duhuthon ho Ahu! 23 Asa sar ma 
tu angka dongan hata on: Ndang mate sisean on! Alai ndang didok Jesus: 


Ndang mate ibana. On do tahe didok: Molo na lomo rohangku, naeng mian 
ibana, paima ro Ahu, ndang na ro di ho i! 24 I ma sisean i na 
mangkatindangkon angka on jala manurathon, Jadi huboto hami, na tutu do 
na hinatindangkomna 1. 25 Alai lan dope na asing na binahen ni Jesus, aut 


sinurathon 1 sadasada, ra ndang siat di portibi on di rohangku angka buku 
na sinuratan 1. 

